text:
6. mars 2019
Royndi, íslendski venjarin, Einar Jónsson, skal vera venjari hjá H71 komandi kappingarár. Hann skal venja bæði kvinnur og menn.
Hondbóltsfelagið í Hoyvík hevur gjørt sáttmála við Einar Jónsson, sum tekur við sum venjari hjá monnunum eftir Sonni Larsen. Sonni hevur verið í Hoyvík í trý ár, og nú fer hann aftur til Danmarkar at taka við nýggjum avbjóðinum í felagnum Ajax í Keypmannahavn.
Hallur Danielsen heldur fram sum venjari hjá kvinnunum saman við Einari, og Petur Mittún verður eisini framhaldandi hjálparvenjari hjá monnunum.
Um orsøkina, til at valið fall á Einar Jónsson, sigur Anna Dam, forkvinna í H71:
-Einar hevur nógvar viðkomandi royndir, tá talan er um at menna ungar leikarar, eins og hann hevur royndir úr fremstu íslendsku og norsku deildunum. Royndir, sum ivaleyst fara at gagna bæði kvinnum og monnum í H71.
Har umframt vænta hoyvíkingar at fáa innlit í, hvussu íslendingar hava megnað at menna hondbóltin so nógv seinastu árini.
Eftir at hava vitjað í bygdini og hitt nevndina í H71, so er Einar Jónsson spentur at byrja sum venjari í Hoyvík:
-Tað sýnist sum, at ein góð mentan valdar í felagnum, sum hevur stórar ambitiónir, sigur hann. Bæði á kvinnu- og mansliðnum eru nógvir ungir og evnaríkir spælarar, sum eg gleði meg at arbeiða saman við.
-Eg havi hoyrt sera nógv gott um felagið, og eg gleði meg til at fara til verka í Hoyvík, sigur Einar Jónsson.
Umframt at venja kvinnur og menn skal Einar eisini vegleiða og skipa karmar fyri framhaldandi dygdargóðum hondbóltstilboði til børn og ung í H71.
Einar og H71 hava avtalað eitt 2 ára samstarv fyribils. Einar byrjar hjá H71 í mai 2019.
Einar Jónsson er 40 ára gamal og hevur íslendska venjaraútbúgving.
Hann hevur áður vant FRAM, Stjarnan og Grotta í Íslandi, umframt at hann hevur verið venjari hjá íslendska kvinnulandsliðnum og ungdómslandsliðum.
Einar hevur eisini verið við til at føra norska felagið Molde úr 2. deild upp í fremstu norsku deildina.
11. september
10. september
3. september
29. august
28. august
26. august
25. august
23. juli
11. juli
Hondbóltsfelagið H71
Hoyvíkshøllin
Postsmoga 1067
FO-188 Hoyvík


c: text/html

text:
Fótbóltsskúlin við Stórá
TB | 08/06/18
Fyri 16. ferð skipar Tvøroyrar Bóltfelag fyri fótbóltsskúla. Fyrsti fótbóltsskúlin varð hildin á gamla leikvøllinum á Sevmýri í 2002.
Undirtøkan hevur verið góð øll árini, og roynt hevur verið at ment skúlan árliga við millum annað útlendskum íblástri. Har hava verið venjarar frá DBU í Danmark, Real Madrid í Spanien og VfB Stuttgart í Týsklandi, ið hava staðið á odda fyri fótbóltsskúlanum.
Joga Bonito – Tað vakra spælið
Til fótbóltsskúlan í ár hava okur fingið Joga Bonito Academy úr Danmark at vera venjarar saman við okkara egnu dugnaligu venjarum.
Joga Bonito merkir tað vakra spælið á portgisiskum, og er tað serliga tekniska venjing, teir báðir venjararnir úr Joga Bonito Academy, Ahmad El-Ali og Taiyo Jønsson, leggja dent á. Teir byrjaðu Joga Bonito Academy í 2010 og hava royndir frá feløgum so sum Lyngby FC og FC Nordsjælland. Teknikkur, driblingar og smartar fintur vera tí í hásæti á fótbóltsskúlanum.
Fótbóltsskúlin
Tiltakið verður í fýra dagar. Skúlin verður í tríggjar dagar, og fjórða dagin verður ein kapping ímillum luttakararnar í teimum ymisku árgangunum. Hvør árgangur verður tilvildarliga býttur í lið. Heiðursmerki verða til øll liðini í aldursbólkunum U7 og U9. Í øllum hinum aldursbólkunum verða heiðursmerki latin til nr. 1, 2 og 3.
Útbúnir venjarar og góð hjálparfólk verða til allar aldursbólkar.
Skúlin byrjar tann 12. august, kl 13:30 – 30 min eftir at Smyril er komin til Tvøroyrar – og endar 15. august, kl 15:30 – Smyril fer av Krambatanga kl. 18:00, sostatt er góð tíð at náa umborð.
Fótbóltsøkið verður vøllurin við Stórá, ítróttarhøllin í Trongisvági og FIFA-vallirnir á Tvøroyri.
Luttakarar úr øllum landinum
Skúlin hevur altíð havt luttakarar úr øllum landinum, men sum nakað nýtt í ár verður møguleiki at gista í skúlanum í Trongisvági. Fyrimyndarligu karmarnir í Trongisvági gera, at møguleikarnir eru betur enn nakrantíð hjá børnum norðanfjørðs at leggja leiðina suður til at fáa sær íblástur, at menna sínar bóltførleikar og til sosiala samveru.
Um kvøldarnar kunnu allir luttakararnir hugna sær við fótbóltsskúlaøkið, og týskvøldið verður skipað fyri undirhaldi. Millum annað vera ymiskar stuttligar kappingar og barnadiskotek á skránni í skúlagarðinum og í ítróttarhøllini.
Til ber at lesa meira um fótbóltsskúlan og tilmelding inni á heimasíðuna http://www.tb.fo/fotboltsskulin/ og Facebooksíðuni her.
Høvuðsstuðlar hjá Fótbóltsskúlanum við Stórá eru BankNordik, MTV Byggivirkið og Varðin Pelagic.

robotstxt: allowed

filter: keep


text:
HM í fótbólti fyri kvinnur 2015
HM í fótbólti fyri kvinnur 2015 var tað sjeynda HM í fótbólti fyri kvinnum. Í mars 2011 varð Kanada valt til vertstjóð.[1]. Simbabvi var tað einasta landið umframt Kanada, ið søkti um at vera vertur fyri HM endaspælið í kvinnufótbólti, men tók seg aftur 1. mars 2011.[2]
USA gjørdist heimsmeistari við einum finalusigri móti fyrrverandi meistarunum úr Japan, meðan Ongland gjørdist nummar trý.
Kvalifiseraði lið[rætta | rætta wikitekst]
Tann seinasti almannakunngjørdi FIFA listin yvir alheimsplaseringar (ranking), áðrenn kappingin byrjaði (mars 2015) verður víst í klombrum.[3]
Áttandapartsfinalur[rætta | rætta wikitekst]


text:
OGNIR til sølu/leigu
BYGDARRÁÐSFUNDIR
LÝSINGAR
-
KORT
VEÐRIÐ
Vestmannadagar 2019 - skrá hós. 12. sept.
11.09.2019
Kl. 14.30 – 16.30 Opið hús í Frítíðarstovuni
Øll eru hjartaliga vælkomin at síggja Frítíðarstovuna, Garðatún 11, og at heilsa upp á børn og vaksin. Gestirnir fáa ein drekkamunn við onkrum góðum afturvið.
Kl. 15.00 – 17.00 Grill fyri børn og vaksin – niðan fyri Heilsumiðstøðina
Aftur í ár verða børn og vaksin boðin at fáa eina grillaða pylsu við øllum. Grillað verður niðan fyri Heilsumiðstøðina.
Kl. 15.00 – 17.00 Opið hús á Havnarskrivstovuni
Øll eru vælkomin inn á gólvið á Havnarskrivstovuni til ein drekkamunn og eitt prát.
Kl. 15.00 – 17.00 Opið hús í Bátafelagnum
Øll eru vælkomin inn á gólvið hjá Bátafelagnum/Undirhúsinum til ein drekkamunn og eitt prát.
Kl. 15.00 – 17.00 Opið hús á Staðnum
Øll eru vælkomin inn á gólvið á Staðnum til ein drekkamunn og eitt prát.
Kl. 16.00 – 18.00 Opið hús á Vestmanna Arbeiðarafelag
Vestmanna Arbeiðarafelag bjóðar øllum til ein hugnaligan drekkamunn og prát.
Kl. 17.00 – 18.00 Lata klæðir inn til Lat-og-fá marknaðin – Krambúðin
Tey, ið ynskja at lata klæðir, leikur og barnaútgerð til lat-og-fá marknaðin, sum verður í morgin, kunnu koma í Krambúðina og lata inn rein og heil klæðir til allar aldrar, barnaleikur og barnaútgerð. Tað er umráðandi, at klæðini/lutirnir eru rein og heil. Heitt verður á fólk um at skilja klæðini í posar í hesum bólkum: gentur undir skúlaaldur, gentur í skúlaaldri, kvinnur, dreingir undir skúlaaldur, dreingir í skúlaaldri, menn.
Kl. 17.00 – 19.00 Fiskikapping á keiini
Fiskikapping verður fyri børnum á keiini niðan fyri fiskavirkið. Tann, sum fær størstu nøgdina í kiloum, vinnur. Vinningar, sum eru gávukort til Disvoy, verða latnir til nr. 1, 2 og 3 í kappingini. Neyðugt er við tilmelding, sum fer fram við at ringja til Paula á tlf. 770 107 í seinasta lagi týsdagin 18. september kl. 15. Fyri at luttaka skal barnið vera í bjargingarvesti. Foreldrini hava ábyrgdina av børnum sínum.
Kl. 18.00 – 20.00 Listaframsýning – á Bryggjuni
Gyðja H. Didriksen, Martin Joensen, Laila Nikolajsen, Heidi Petersen, Ann-Mari Egholm, Ann-Mari Borgarsdóttir Mouritsen, Herit Magnussen og Herit Joensen sýna fram egin listaverk. Flestu listaverkini eru til sølu.
Broyting í skránni:
Kl. 19.00 – 23.00 Kaffistova – flutt á Bryggjuna
Kl. 20.00 Gospelkonsert við M.C. Restorff – flutt á Bryggjuni
M. C. Restorff hevur gospelkonsert á Bryggjuni.
KOMMUNUSKRIVSTOVAN
Vestmanna kommuna
Bakkavegur 8
Postboks 91
FO-355 Vestmanna
Tel. +298 770 100
Fax +298 770 101
vestmanna(a)vestmanna.fo
Kommunuskrivstovan er opin:
mánadag-fríggjadag
kl. 9.00 - 15.00
Kontunummur
Eik Banki: 9181-123.097.4
Bank Nordik: 6460-110.628.9
Suðuroyar Sparikassi: 9870-997.298.7
Barnaansing: 6460-156.028.1
Staðið FM 101
Sunnukvøld frá kl. 21
Hóskvøld frá kl. 21 (endursendingar)


text:
Sjógvurin kring Føroyar er eitt aliparadís. Hitin er júst tann rætti. Streymviðurskiftini júst tey røttu. Og mangir aðrir smálutir gera, at vit eiga eitt satt feitilendi fyri fisk. Vit hava dugað væl at útnytta hesar nátúrligu fyrimunirnar. Men kanska kann tað gerast enn betur. Við gransking, við lóggávu, sum stimbrar nýggjum vinnuætlanum og fyritøkum, og við eftirliti, sum við fastari hond tryggjar, at feitilendið verður væl hildið og varðveitt langt inn í framtíðina.
Alingin gongur væl og tað er at fegnast um
Ymsar orsøkir eru til tess. Fyriskipanin og lóggávan er sterkari og fyritøkurnar eru vorðnar dugnaligari. Fortreytirnar hava eisini verið betri. Kappingarlandið Kili hevur ikki staðið seg væl, prísirnir hava verið óvanliga góðir seinastu árini. Og ikki minst náttúrugivnu umstøðurnar eru til fyrimun fyri føroysku fyritøkurnar.
Men alivinnan er viðbrekin. Vit hava tvær ferðir - fyrst í 1990-unum og í 2002-04 - upplivað ikki bara bakkøst, men skrædl í alivinnuni. Sjúkur og trýst á aliøkini eru vandar at vara seg fyri.
Fyritøkurnar leggja sínar ætlanir, men vit mugu sum land eisini hava eina aliætlan, sum tryggjar okkum hesa vinnu langt inn í framtíðina. Vit mugu fáa tað allarbesta burturúr laksaalingini og samstundis hava rúm fyri øðrum aliframleiðslum. Tað hava vit ikki, sum nú er.
Hóast tað hevur gingið væl, eru viðurskifti, sum ikki eru heilt nøktandi
Vit hava ikki megnað at staðið saman um tað at tryggja eina føroysku lívfiska- og rognaframleiðslu. Vit hava heldur ikki megnað at fingið glið á føroyska rognkelsiframleiðslu. Í t.d. Íslandi er framleiðsla av báðum hesum alivendu hjávørum, og tær verða útfluttar millum annað til okkara.
Vit áttu at havt heimsins bestu vitan um alla virðisketuna, frá lívfiski og eygarognum til vøruna á borðinum hjá kundanum. Men tað hava vit ikki. Vit granska alt ov lítið í aling.
Spurningurin er, um vinnubygnaðurin er heppin. Ognarskapurin er savnaður á fáum hondum, og vit síggja monopol-eyðkenni, so sum vantandi vitanardeiling í vinnuni, t.d. um avlúsing. Hetta er eitt kent fyribrigdi innan vinnu sum heild. Tá valdsjavnvágin verður skeiv, og ein ella fáir aktørar fáa stórt vald, fáa hesir ov stóran møguleika at fylgja egnum áhugamálum heldur enn at tæna áhugamálunum hjá heildini.
Serliga týdningarmikið er at ansa eftir valdsbýtinum í eini vinnu, sum stendur fyri helminginum av okkara útflutningsvirði! Vóru t.d. fýra ella fimm stórar fyritøkur, var helst betri javnvág í valdi og harvið betri samstarvshugur umframt at fleiri sluppu framat hesum stóra tilfeingi.
Okkum tørvar ein vakthund, sum hevur vakið eyga vid vinnuni – heilsustøðuni, men eisini vitanardeiling, menning og framtíðartrygging. Sum torir at bjóða av, tá tað er neyðugt. Hetta kundi verid Fiskaaling, men tann stovnurin hevur ikki tað sum uppgávu í løtuni. Tískil er eingin almenn ”vakthunda”- funktión.
Politiska skipanin má tora at hava mál og meiningar um aliskipanina
Hvussu skal føroyska alivinnan síggja út um 10 ár? Um 50? Hvat skal samfelagið hava fingið burtur úr henni? Og í hvørjum umhvørvisligum standi vilja vit, at aliøkini eru tá? Hetta eru spurningar, sum ikki alivinnan, men vit, sum varða av sjónum, náttúruni, samfelagnum, eiga at svara.
Politisku og fyrisitingarligu karmarnir hava ikki fylgt við menningini. Alistjórar mynda ”sannleikarnar” um aling. Gjøgnumskygnið er avmarkað og politiska skipanin tykist vera illa upplýst um viðurskiftini.
Tað almenna, umboðandi fólkið, sum jú eigur aliøkið Føroyar, má vera ført fyri at eftirmeta aliskipanina, tá tað kemur til eitt nú effektivitet, umhvørvisstøðu, granskingarstøðu, samstarv og menningarpotentiali.
Sterkasta kortið eiga vit í felag
Neyðugt er at hava stovnar, sum jú umboða fólkið, sum fylgja við aliskipanini sum heild, eftirmeta og ráðgeva. Ein eftirmeting av avrikunum hjá almenna myndugleikanum og mátanum hesin fremur samfelagstænasturnar - t.d. heilsuligt og umhvørvisligt eftirlit - eigur at vera partur av hesum.
Ein sterk og savnandi fyrisiting av alivinnuni er neyðug, so vit kappast um bestu úrslitini innanhýsis, men duga at standa saman sum land at verja og menna føroyska brandið úteftir.
Neyðugt er at granska og at satsa upp á royndarvirksemi, sum kann vísa seg at geva úrslit, sum framtíðartryggja alivinnuna. Okkum tørvar eina heildarliga aligranskingarætlan, ið er grundað á serføroysk viðurskifti.
Eisini vinnufyritøkurnar mugu standa saman, deila vitan, draga eina línu. Tí sterkasta kortið tær hava, er kortið tær hava í felag - at vøra teirra kemur úr føroyska sjónum.
Alingin er avgerandi fyri búskapin og so ólukksáliga sárbær. Tað ræður um at standa saman um hana.
Heini Hátún
Tjóðveldi


text:
Meginfelag Føroyskra Studenta bjóðar øllum lesandi á aðalfund í Bókbindaragøtu 8 í Tórshavn leygardagin kl. 14:00.
Á fundinum verður tónleikur, prát um lestrarviðurskifti, kunning um virksemi MFS'ar og øll, sum vilja gera mun og fáa góðar royndir at vísa á, fáa møguleikan at luttaka í arbeiðinum hjá MFS.
MFS er myndað av lesandi, ið arbeiða miðvíst fyri at troka á, prika til og gera vart við viðurskifti, ið á ein hvønn hátt ávirka tey lesandi.
Í altjóða høpi er MFS viðurkent sum felag á jøvnum føti við eitt nú onnur norðurlendsk studentafeløg og altjóða studentafelagsskapir. MFS er sostatt viðurkent samráðingarumboð við føroysku myndugleikarnar, og verður felagið tikið við upp á ráð, tá lestrarviðurskifti verða viðgjørd.
Skrá:
kl. 14:00 - Formaðurin bjóðar vælkomin.
kl. 14:02 - Formansfrágreiðing
kl. 14:15 - Fjølnir nú og í framtíðini
kl. 14:30 - Tónleikur og prát
Kl. 14:45 - Hvørji mál skal MFS leggja dent á?
kl. 15:10 - Framløga av granskoðaðum roknskapi og viðgerð
kl. 15:20 - Val av nýggjum ráði
kl. 15:30 - ymiskt
At enda tónleikur og prát.
Sí tiltak á Facebook: https://www.facebook.com/events/1431046873842255/


text:
Festivalurin vildi ikki stuðla Sjómannadegnum: Onki gjald - onki tjald
Perlur úr Oyggjatíðindum 4. september 2009: 70 túsund krónur í leigu fyri tjaldið. Tað var kravið til Sjómannadagin frá Summarfestivalinum. Fyrireikarnir av Sjómannadegnum máttu til Havnar Kommunu at læna telt og pall, men tað fingu fyrireikarnir so eisini fyri einki.
Teir eru tveir, sum eiga felagið, ið rekur Summarfestivalin í Klaksvík, Sámal Steintór Rasmussen, og Erik Oddnason Biskupstøð.
Í nøkur ár hava teir rikið festivalin, sum hevur verið væl vitjaður og vælumtóktur, burtursæð frá tí árinum, tá veðurgudurin hevði fingið oyrastingir, og vildi hava frið.
Tá fór alt í luftina - bæði trygdin, hugurin og tjaldið.
Steintór Rasmussen, er bara at hoyra ella at síggja tá nostalgisk minnir frá Frændum skulu lýsast.
Hetta eru menninir, sum elska at syngja um uppreistur, svarta ravnin, men ikki tora at taka stigið til broytingar.
Og felags fyri allar í dag er, at teir hava hongt vinstrahalla hamin á knakan, og virka í staðin sum mappudýr við stórum lummum.
Í nøkur ár hevur eitt annað tiltak verið í Klaksvík, og tað er Sjómannadagurin, sum eisini er væl vitjaður, men á hvørjum ári plagar Summarfestivalurin at lata fyrireikarunum av Sjómannadegnum teirra tjald og pall, sum plagar at standa á Stongunum.
Men ikki í ár.
Tá vit ikki fingu fatur í Steintór Rasmussen, so fingu vit fatur í hina helvtina, Erik Oddnason Biskupstøð, sum heldur ikki er skorin fyri tungubandið, tá kapitalistisk sjónarmið skulu verjast.
- Vit mugu hava pening fyri tjaldið. Tað er so dýrt...
70 túsund í leigu til Sjómannadagin, kravdu tit?
- Ja, tað veit eg ikki; onkuntíð hevur tað verið minni enn tað, sigur Erik.
Summarfestivalurin leggur hald á allan miðbýin í Klaksvík. Hvat høvdu tit sagt at goldið leigu av økinum?
- Tað er áhugavert sjónarmið...
Heldur tú, at tað er rímiligt, at Havnar kommuna mátti lata Sjómannadegnum bæði pall og tjald, sum forrestin var alt ov lítið?
- Tað veit eg ikki. Vit hava lænt tjaldið út fyrr, og hava bøtt dýrt fyri hetta í krónum og oyrum til seglmakara, sigur Erik, og vísir á, at tá teir í 2005 leigaðu tjaldið úr Danmark, betaltu teir 100 túsund kr. + frakt.
Hartil kemur, sigur Erik, at tað er vorðið dýrari at fáa rakstur í Summarfestivalin, tí kommunan spýtir minni og minni í tiltakið, sigur Erik Biskupstøð.
Onki gjald, onki tjald.


text:
Flogvit stuðul
Flogvit er ein fíggjarligur stuðul, ið MFS letur lesandi í teirra lestri. Endamálið við Flogvit er at stuðla ferðing í samband við innsavnan av tilfari til uppgávur, ið snúgva seg um føroysk viðurskifti.
Flogvit er nýggja heitið fyri stuðulin. Áður kom stuðulin úr GFSL, ið var stytting fyri Grunnurin Fyri Styttri Lestrarferðir.
Talan er um eitt amboð hjá MFS at stuðla lesandi í teirra lestri. Endamálið við Flogvit er at stuðla ferðing í samband við innsavnan av tilfari til uppgávur, ið snúgva seg um føroysk viðurskifti. Tað merkir við øðrum orðum, at MFS-limir kunnu fáa ískoyti til lestrarviðkomandi ferðing frá MFS.
Tað er Ráðið, ið hevur viðgerðina av umsóknum um hendi, og metir Ráðið í hvørjum einstøkum føri um, hvørt galdandi krøv verða lokin. Fyri at fáa játtað stuðul er m.a. neyðugt at lata MFS avrit av uppgávuni, ið er gjørd í samband við ferðina ella í øðrum føri grein til bløðini hjá MFS. Eisini skal váttan frá lærustovninum um, at ferðin er partur av uppgávuskrivingini, latast felagnum. Les annars meira um krøv í samband við umsóknina í reglugerðini fyri Flogvit her á síðuni.
Freistir at søkja
Flogvit verður játtað tvær ferðir um ári, á vári og á heysti. Freistir at søkja eru 1. apríl og 1. oktober á hvørjum ári.
Ferðing, sum stuðul verður søktur til, skal vera farin fram í tí tíðarskeiðinum, sum søkt verður til. Verður t.d. søkt 1. oktober skal ferðin vera farin fram í tíðarskeiðinum mei-september sama ár.
Grein 1
Endamálið við ferðini er at stuðla ferðing í samband við innsavnan av tilfari til uppgávur, ið snúgva seg um føroysk viðurskifti.
Grein 2
Ráðið hjá Meginfelag Føroyska Studenta (MFS) hevur viðgerðina um hendi. Innkomnar um umsóknir verða viðgjørdar á fyrsta nevndarfundi eftir 1. Apríl og 1. Oktober.
Grein 3
Roknskapurin hjá grunninum er serstakur partur av roknskapinum hjá MFS.
Grein 4
Umsøkjarin skal lata inn umsóknarblað, ið fæst frá MFS. Á umsóknarblaðnum skal upplýsast um:
* Navn og bústað.
* Hvagar gekk ferðin.
* Endamálið við ferðini.
Harumframt skal fyriliggja:
* Ferðaseðlar ella váttan um hesar.
* Avrit av uppgávu ella annað, ið var gjørt í samband við ferðina, til dømis grein um evni, ið kann latast Fjølni.
* Váttan frá lærustovni um, at ferðin er liður í útbúgving umsøkjarans.
Grein 5
Fyri at stuðul skal gevast, skulu – umframt treytirnar í grein 4 – hesar treytir verða uppfyltar:
* Umsøkjarin skal vera limur í MFS.
* Umsøkjarin hevur ikki fingið Flogvit stuðul áður í sama ári.
Grein 5, stk. 2
MFS metir í hvørjum einstøkum føri, um tað er fíggjarliga ráðiligt, at lata stuðul.
Grein 6
Stuðul verður bert givin fyri ferðaútreiðslur. Áljóðandi virði er av ráðnum sett til 1500 kr. fyri hvønn umsøkjara.
Eru ferðaútreiðslurnar minni enn áljóðandi virði, verður stuðulin givin, svarandi til ferðaútreiðslurnar.
Grein 7
Uppgávan verður latin uppgávusavninum hjá MFS og Landsbókasavninum, har hon verður skrásett og kann lænast.
Eru so mikið av upplýsingum givnir í trúnað, at uppgávan missir sítt innihald, og sostatt ikki kann brúkast, skal hetta váttast av læristovninum. Annað tilfar skal tí latast, sí grein 4 e).


text:
Í hesum døgum er norska kórið Humla úr Molde á vitjan í Føroyum.
Kórið var stovnað í 2007 og í hesi 12 árini hevur kórið havt 2 kórleiðarar. Hans Iversen úr Kvívík tók við á sumri í 2017. Kórið telur vanliga 35 sangarar, teir flestu úr Molde; tó koma nakrir úr grannakommununum til føstu venjingarnar eina ferð um vikuna.
Leygardagin kl. 17 fer kórið at hava konsert í miðhøllini Leirvíkar skúla, har kórið Eystanljóð er vertur og “hitar upp".
Á skránni verða norskar/norðurlenskar vísur og popp tónleikur úr 50, 60, 70 og 80 árunum, ein føroyskur sangur og ein sangur við uppruna úr samiskum joiki.
Umframt hetta verða nakrir felagssangir á skránni, ið onkursvegna bæði hava føroyskt og norskt tilknýti, so sum liten Fugel hjá Vamp, sum sum er umsettur til føroyskt, og Elisabet og Elinborg umsettur til Norskt.


text:
Veðrið var so sum so tá kappast bleiv í seinasta umfarinum av GIANT Várkappingin 2017. Hetta ávirkaði allarhelst eisini luttøkutalið, tá bert 5 súkklarar bjóðaðu hvørjum øðrum, og sær sjálvum, av. Kappast varð í Einkultstarti, og hesa ferð skuldu luttarar koyra ein 24 km langan einkultstart.
Formkurvan hjá Jan Hjaltalin Olsen hevur gingið rætta vegin alt ár, og formurin toppaði tá hann skuldi, nevniliga tá landsliðið skuldi kappast á Oyggjaleikum fyrr í summar. Jan megnaði tá at koyra langa einkultstartin við yvir 40 km/t. Umvent hevur tað gingið hjá Gunnar Dahl-Olsen, sum ikki megnaði at toppa á Gotlandi. Tí var spennandi um Jan megnaði at vinna á Gunnari leygardagin, tá hesir, liðfelagar og kappingarneytar, aftur skuldu kappast á spennandi teininum í Kaldbaksbotni.
Vindur og glaðustrok
Tað var líka fyri allar, men nógvur vindur var, og hetta argaði súkklararnar. Í nógva mótvindinum ráddi um at gera seg so lítlan og aerodynamiskan sum tilber á súkkluni. Jan byrjaði væl, og megnaði leingi at halda góðan avstand aftur til Gunnar, ið gjørdi alt fyri at minka um munin til Jan.
Teinurin er 8 km langur, og tí bar væl til at taka tíð uppá hvønn annan. Eftir 8 km var javnt millum Jan og Gunnar. Tá hesir møttust á øðrum umfari, hevði Gunnar tikið seg 10 sekund inn á Jan. Onki var avgjørt, og tað er skjótt at 10 sekund kunnu blíva til 2. Men Gunnar økti enn meir, og tá avtornaði vann Gunnar við 14 sekundum.
Tá fyrsta umfar av GIANT Várkappingini 2017 bleiv koyrd 4. mars í ár, var eisini fitt av vindi. Tað ber ikki altíð til at samanbera tíðirnar, men sum tað sæst á viðheftu fílu, so hava fleiri av luttakarunum havt stóra framgongd í ár. Meðan framgongdin hjá Jan hevur verið 5 minuttir, so betraði Tóri Thorleifsson betra um sína tíð við yvir 6 minuttum. Sjálvandi hevur veðrið og vindurin nógv at siga, men 6 minuttir er nógv, óansæð veður og vind.
Vinnarin betraði eisini um sína tíð. Í mars var tíðin góðar 42 minuttir, og í dag vann Gunnar kappingina við tíðini 37 minuttir og 56 sekund. Fýra minuttir betri enn fyrr í ár, og tað gevur eina meðalferð á uml. 38 km/t.
Úrslit, 24 km Einkultstart:
1. Gunnar Dahl-Olsen, 37 minuttir 56 sekund
2. Jan Hjaltalin Olsen, 38.10
3. Tóri Thorleifsson, 41.42
4. Evald Rasmussen, 50.35
5. Henry Berg, 53.04
Kappingarárið er langt frá liðugt. Síðst í septembur verður kappast á Suðuroynni, og í døgunum frá 5. til 7. oktobur verður kappast um tey trý FM heitini í Landavegsúkkling, nevniliga Einkultstartur, Býarsúkkling og Landavegsúkkling.
GIANT várkappingin 2017, samlaða úrslitið.xlsx


text:
Tórshavnar kommuna: Mikudagin vóru dreingir í aldursbólkinum 12 ár frá Ítróttarfelagnum Argir og ruddaðu eitt øki á Argjum. Í økinum lá nógv tundur og annað rusk, sum væntandi kemur frá byggivirkseminum, sum í løtuni er á Argjum. Nøgdin av ruski kom óvæntað á ruddararnar.
Tórshavnar kommuna fær ofta fráboðanir um rusk í umhvørvinum. Tískil vil kommunan minna øll á at brúka kommunalu innsavningar- og avhendingarskipanina, soleiðis at burturkast ikki liggur og rekst og dálkar náttúruna.
Tórshavnar kommuna takkar ítróttarfelagnum Argir fyri teirra tak fyri umhvørvinum.
Um tú veitst okkurt, sum VP ikki veit - skriva so til vp@vp.fo


text:
-
27. Juli 2019 | Sjúrður Gullbein
Koyr humor í sósina! Ormurin Langi er aftur føroyameistari í kappróðri hjá tíggjumannaførum
5. Mai 2019 | Sjúrður Gullbein
Norskt ferðalið kappróði á Havnarvág
21. Mars 2019 | Sjúrður Gullbein
Hvíl í friði, tú mannarósa – minni um Øssur Gudmundarson
9. September 2018 | Sjúrður Gullbein
Bárður Skorheim Guttesen formaður í RK
29. August 2018 | Sjúrður Gullbein
Annika Olsen, borgarstjóri: Vit eru stolt av tykkum!
25. August 2018 | Sjúrður Gullbein
Formaðurin í Róðrarfelagnum Knørri til reseptión á Dannebrog
23. August 2018 | Sjúrður Gullbein
Tá ið Fríðrikur krúnprinsur vitjaði Róðrarfelagið Knørr
28. Juli 2018 | Sjúrður Gullbein
Formaðurin í Róðrarfelagnum Knørri til reseptión á Dannebrog
Skriva eina viðmerking
Tú mást vera loggað/ur á fyri at viðmerkja.


text:
Grein um ymiska upphóping av fiti í laksi
Regin Arge hevur saman við øðrum skrivað grein, sum er útgivin í altjóða vísindaliga tíðarritinum Journal of Fish Biology.
Í greinini verður viðgjørt, hvussu fitin verður umsett í laksi í mun til kyn og stødd á fiskinum og í mun til árstíð. Í verkætlanini var ein serlig feittsýra (TTA) blandað í fóðrið í eina tíð beint eftir útseting á vári, og í eina tíð fyrsta veturin á sjónum. TTA-fitisýran hevur serligar eginleikar sum gera, at hon økir um fitiforbrenningina, og minkar sostatt um upphóping av fiti í laksinum.
Almenn vitan er, at umframt longd á degnum (ljós), hevur fiti- ella orkugoymslan í laksinum á vári alstóran týdning fyri byrjanina av kynsbúningini, ið síðan mennist út á summarið og heystið. Eisini er kent, at siljafiskar oftast kynsbúnast á yngri aldri enn rognafiskar. Sum ein liður í at minka um kynsbúning í aldum laksi, var tí áhugavert at kanna, um silja- og rognafiskar umseta fitina ymiskt í avgerðandi tíðini á sjónum um várið. Hetta tí orkunýtslan í mun til orkuupptøku er serliga stór hesa tíðina.
Fóðurviðgerðin við TTA varð eftirmett í juni eftir fyrsta várið, og í mai eftir seinna várið á sjónum. Hetta varð gjørt við at kanna fitiinnihald í flakinum, har laksur goymir meginpartin av fitinum. Kanningarnar vístu, at TTA viðgerðin framdi avgjørdan mun millum fitiinnhaldið í rogna- og siljafiskum. Fyrsta várið vóru serliga rognafiskarnir ávirkaðir av viðgerðini. Fitiinnihaldið í rognafiskunum var tá 3.1%, ímóti 4.3% í siljafiskunum. Hinvegin var fitiinnhaldið í siljafiskum minni eftir viðgerð várið eftir: 15.8 og 16.7% – í ávikavist silja- og rognafiskum. Kondisjónsfaktorurin sást týðiliga fylgja sama mynstri, sum fitiinnihaldið í flakinum, og styrkti sostatt um eftirmetingina.
Úrslitini vísa á, at dynamikkurin í upphóping av fiti millum kynini er ymiskur. Hetta er helst tengt at serligu lívfrøðini, tá umræður nøring hjá laksi. Eisini vísa úrslitini, at umráðandi er at umhugsa kynið á fiskinum og árstíð, tá kanningar verða gjørdar viðvíkjandi fitiinnhaldi í atlantiskum laksi.
Greinin kallast: "Differences in fat accumulation between immature male and female Atlantic salmon Salmo salar after dietary administration of tetradecylthioacetic acid” og kann lesast her
Greinin er úrslit úr ph.d-.verkætlanini hjá Regini Arge og er partvís fíggjað av Granskingargrunninum og Fiskaaling, umframt Nofima og norska granskingarráðnum.
Les um verkætlanina her
Kelda: Fiskaaling


text:
Havstovan
Havstovan hevur til endamßls at gera kanningar av f°royskum havumhv°rvi og tÝ livandi tilfeingi, har er, og at rßgeva og kunna landsins myndugleikum og almenningi um hesi viurskifti.
┴ hv°rjum ßri skal hon lata F°roya Landsstřri upplřsingar vivÝkjandi st°uni Ý fiskastovnunum ß f°roysku landleiunum og ß sjˇleium uttan fyri f°roysku landleiirnar, sum f°roysk fiskif°r gagnnřta, og skal gera vÝsindaligar tilrßingar og metingar samsvarandi endamßlinum Ý lˇgini um vinnuligan fiskiskap. Fyri at r°kka hesum setningi ger Havstovan ß hv°rjum ßri fiskirannsˇknir vi egnum ("Magnus Heinason") og leigaum skipum, og harumframt kanningar av veiuni hjß fiskiskipum.
Regluligar kanningar av havumhv°rvinum vera gj°rdar ß hv°rjum ßri. TŠr skulu lřsa broytingarnar frß einum ßri til anna og hjßlpa okkum at skilja broytingarnar Ý livandi tilfeinginum. Kanningar eru ein treyt fyri at meta um m°guleikarnar fyri burardyggari gagnnřtslu.
Havstovan stendur eisini ß hv°rjum ßri fyri fleiri verkŠtlanum innan "fiskivinnuroyndir". Hon tekur lut Ý norr°num og altjˇa verkŠtlanum innan fiski- og havfr°i av ymsum slag, og hevur eisini ßtiki sŠr fleiri kanningar av f°royska umhv°rvinum og fiskiskapi undir F°royum Ý sambandi vi eina komandi oljuvinnu.
Heimasia:
Granskarar:
Ian Salter


text:
70 krónur í skattalætta frá Fólkaflokkinum.
2015-08-20 23:12
Fólkaflokkurin lovar nú 70 krónur í skattalætta til lág- og miðallønt. Vorðið sum gáva – ikki minst, tá ið vit hugsa um tey hágløntu, ið fingu úr 3.000 til smáar 7.000 krónur um mánaðin í flatskatti frá sama flokki.
Í meir enn 700 dagar, meðan hann sat við valdið, hevur Fólkaflokkurin tosað um at geva teimum, sum einki fingu, ein skattalætta. Onki er tó hent. Onki!
Nú val er útskrivað, taka tey lyftið framaftur. Eg hevði væntað, at tey um ikki annað fóru at lova hendan lættan beinanvegin, men gakk. Nú siga tey, at skattalætti til lág- og miðallønt »má taka ta tíð, tað tekur«.
Hetta er hugstoytt, tá ið vit hugsa um, at tað tók 13 dagar at seta bæði flatskattin og forskattingina av pensjónum í verk. Tá høvdu tey skund.
Eitt annað av teirra vallyftum er, at eingin skal gjalda meir enn 30% í skatti. Tað ljóðar væl. Men í dag er skattaskipanin skrúva soleiðis saman, at ein, ið forvinnur 200.000 krónur árliga longu rindar 30% í skatti. Tí má eg undrast. Merkir hetta »lyftið« hjá Fólkaflokkinum so, at ein, ið forvinnur 200.000 krónur allíkavæl ikki fer at fáa lovaðu 70 krónurnar ?
Láglønt 40% flatskatt av tvungna pensjónsinngjaldinum
Tá ið forskattingin av pensjónum kom, fingu tey tímaløntu eina skattahækking, ið vildi nakað. Tey gjalda nú 40% í skatti frá fyrstu krónu av tvungna pensjónsgjaldinum. Áðrenn henda skipanin kom, var skatturin við útgjald av pensjón hjá tímaløntum áleið 28%. Hetta merkir, at ein tímaløntur við forskattingini hevur mist 1000 krónur um mánaðin av síni pensjón. Og tá muna 70 krónur »einaferð, tá ið tað ber til,« lítið.
Fólkaflokkurin skyldar teimum tímaløntu svar uppá spurningin um, hvørt hetta lyftið um 30% í skatti eisini merkir, at forskattingin somuleiðis verður lækkað niður á 30%. Í so fall høvdu tey tímaløntu nevniliga fingið tann peningin aftur, sum tey hava mist við forskattingini.
Skattalætti til tey lág- og miðalløntu, ið munar
Javnaðarflokkurin hevur eini greið boð til tey lág- og miðal løntu – tað vil siga tey, ið forvinna upp til 35.000 krónur um mánaðin. Vit vilja fremja ein skattalætta, soleiðis at ein arbeiðaraløn hevur minst 700 krónur meiri eftir, aftaná at skatturin er goldin.
Vit vísa ábyrgd og siga, at hetta málið skal fremjast so tíðliga í valskeiðnum, sum gjørligt. Vit meta nevniliga, at tað hevur skund at lætta um hjá teimum tímaløntu.
Vit halda ikki, at skattalættin til tey tímaløntu bara kann »taka ta tíð, tað tekur«.


text:
BankNordik og ÍF Føroyar leingja samstarvið
BankNordik-samtakið og ÍF Føroyar hava í dag longt samstarvið fram til 2022. Hetta merkir, at samtakið heldur fram sum høvuðsstuðul hjá føroyska ítróttarfelagnum og sostatt verður við til at tryggja góðu gongdina, sum føroyskir útisetar hava havt seinastu árini. ÍF Føroyar verður rikið av eldhugaðum ungum føroyingum, og hevur stóran týdning fyri samanhaldið og ítróttarlívið hjá útisetum í Keypmannahavn.
Allar ítrottagreinar hjá ÍF Føroyum eru sera virknar og klára seg væl. 1. mansliðið hjá hondbóltinum endaði á einum 2. plássi í kvalifikatiónsrekkjuni. Kvinnuliðið kláraði seg eisini avbera væl og endaði á einum 2. plássi í seriu 1. ÍF Føroyar fimleikur er eisini í støðugari framgongd og hevði í 2018 hægsta limatalið nakrantíð. Hetta er m.a. eitt úrslit av væl skipaðum rakstri. Fótbólturin hevur eisini klárað seg væl, og felagið er sera virkið - bæði á og uttanfyri vøllin. ÍF Føroyar hevur eisini týdning fyri føroyskan ítrott. Her hava føroyskir útisetar møguleika at varðveita ella betra um ítrottarliga støðið, til teir koma aftur at støðast í Føroyum.
Forkvinnurnar í felagnum, Beinta S. Poulsen fyri hondbóltin, Maria K. Hansen fyri fimleikin og Sunneva T. Magnussen fyri fótbóltin fegnast um, at BankNordik ynskir at stuðla og menna føroyskan ítrótt í Keypmannahavn. Tað gevur felagnum møguleika at víðka um virksemið og á ymsan hátt menna limirnar í felagnum, ið gevur drívmegi hjá øllum til at gerast enn betri.
“Í BankNordik-samtakinum eru vit fegin um, at samstarvið við ÍF Føroyar heldur fram. Føroyskur ítrottur hevur stóran týdning fyri útisetar í Keypmannahavn, og hesum vilja vit fegin stuðla. Við samstarvsavtaluni ynskja vit at stuðla framhaldandi menningini av føroyskum ítrótti í Keypannahavn og vera ein sjónligur partur av felagsskapinum hjá útisetum,” sigur Turið F. Arge, rakstrarstjóri í BankNordik. Sum høvuðsstuðul kann BankNordik virka fyri at veita føroyskum hondbólti, fótbólti og fimleiki í Keypmannahavn enn betri umstøður til at skapa góð úrslit og góðar upplivingar. Avtalan er ein liður í, at BankNordik-samtakið framhaldandi stuðlar og er við í menningini av útisetalívinum í Keypmannahavn.


text:
Um val hevði verið í dag, hevði Fólkaflokkurin framvegis verið størsti flokkur. Men nú er tað hin andstøðuflokkurin, Sambandsflokkurin, sum hevði verið næststørstur.
Spyr.fo gjørdi í gjárkvøldið enn eina veljarakanning fyri Portalin, sum í tingmannabýti gevur sama úrslit sum Gallupkanningin hjá Kringvarpinum, ið varð kunngjørd fyrradagin, gav.
Núverandi samgonguflokkar megna bert at fáa 15 tinglimir, meðan andstøðuflokkarnir fáa 18.
Í mun til Spyr.fo-kanningina, ið varð gjørd 8. august, er tað bara Sambandsflokkurin av teimum stóru, sum gongur fram, meðan hinir tríggir hava afturgongd.
Jørgen Niclasen og Fólkaflokkurin eru framvegis størstir (Mynd: Sverri Egholm)
Fólkaflokkurin størstur
Fólkaflokkurin stendur framvegis at gerast størsti flokkur við 23,2 prosentum av atkvøðunum og 8 tingsessir. Tað er 1,6 prosentstig færri enn kanningin 8. august, men framvegis munandi meira enn til seinasta løgtingsval, tá Fólkaflokkurin fekk 18,9 prosent.
Sambandsflokkurin hevur í hesi kanningini yvirhálað Javnaðarflokkin, og gongur 1,1 prosentstig fram í mun til seinastu kanning, og fær 21,6 prosent av atkvøðunum og 7 tingfólk.
Javnaðarflokkurin liggur beint aftanfyri við 21,5 prosentum og eisini 7 tingfólkum. Í mun til kanningina 8. august stendur Javnaðafrlokkurin til eina afturgongd upp á næstan tvey prosentstig.
Eisini Tjóðveldi gongur aftur, og stendur nú at fáa 18,5 prosent av atkvøðunum og seks tingfólk.
Jenis av Rana og Miðflokkurin standa aftur til at fáa tvey umboð á tingi (Mynd: Sverri Egholm)
Fleiri velja teir smáu flokkarnar
Veljarakanningin vísir, at fleiri veljarar nú venda sær til teir smáu flokkarnar.
Men einasti av teimum smáu, sum ikki gongur fram í mun til kanningina fyri tveimum vikum síðani, er Sjálvstýri, sum stendur at fáa 3,1 prosent og ein tingsess. Hetta kundi bent á, at tað ikki hevur verið til gagns fyri flokkin at fáa atkvøðuslúkin hjá Javnaðarflokkinum seinast, Kristin Michelsen á listan.
Miðflokkurin stendur til eina framgongd á 1,1 prosentstig í mun til seinastu kanning, og kemur upp á 4,3 prosent av atkvøðunum, sum er nóg mikið til, at flokkurin aftur stendur til at fáa tvey umboð á tingi.
Framsókn gongur 0,2 prosentstig fram til 5,2 prosent og tvey tingfólk.
Báðir teir nýggju flokkarnir ganga fram í mun til seinastu kanning, men eru framvegis langt frá at fáa umboðan á tingi, vísir Spyr.fo-kanningin.
6,7 prosent hava ikki enn tikið støðu til, hvar tey fara at seta krossin. 2,2 ætla sær at sita heima valdagin og 0,4 prosent siga seg fara at atkvøða blankt. Óvissan í kanningini er 0,9 til 3,7 prosentstig.


text:
Wiki
Hugtakið Wiki vísir til eitt slag av ritbúnaði, sum gevur brúkarum møguleika at samstarva um at savna og skifta um vitan og kunning um ávís evni. Ward Cunningham hevur ment forritið. Hann og Bo Leuf hava saman skrivað bókina "The Wiki Way" (2001), sum tøkniliga er avoldað, men sum kortini greiðir væl frá wikihugburðinum. Orðið, Wiki, stavar frá hawviiska WikiWiki.
Í einum Wiki kunnu brúkarar frítt skriva og almannakunngera tilfar, serliga skrivað tilfar, men í nýggjari forritum ber eisini til at goyma eitt nú myndir og fílur av ymsum sløgum. Brúkarar kunnu frítt broyta tilfar hjá hvørjum øðrum, teir kunnu kjakast um ávís evni og eru í vissan mun við til at tilevna skipanina av eini Wiki.
Grundskipanin í eini Wiki er ovurtekstaskipanin (hypertekstaskipanin), sum er høvuðsskipanin á internetinum. Ein Wiki er forritað t.d. í PHP, og dátur (síður) verða goymdar í einum dátugrunni, ofta MySQL.
Síður verða heintaðar ella stovnaðar við at brúka HTTP-protokollina og boðini, GET og POST.
Lesing fer fram á vanligari vevsíðu, meðan skriving og rætting fer fram í formpartinum á eini vevsíðu.
BókmentirRætta
- Bo Leuf & Ward Cunningham: The Wiki way. Quick collaboration on the Web. Addison-Wesley, 2001.
- Dan Woods & Peter Thoeny: Wikis for Dummies. John Wiley & Sons, 2007.
- Mark S. Choate: Professional Wikis. Collaboration on the Web. John Wiley & Sons, 2008.
- Mizanur Rahman: MediaWiki Administrators' Tutorial Guide. Packt Publishing Limited, 2007.


text:
Skógfriðingarnevndin hevur heimild í § 2 í Ll. nr. 53 frá 27. november 1952 um viðarlundir, sum seinast broytt við Ll. nr. 110 frá 29. juni 1995:
§ 2. 1) Ein skógfriðingarnevnd, sum hevur 5 limir, verður sett at hava eftirlit við friðaðum viðarlundum til verndar av vøkstri og dýrum á hesum lendum. Nevndin umsitur tann pening, sum latin verður henni til frama av træniðurseting í Føroyum.
§ 2. 2) Í nevndini sita 5 limir valdir av landsstýrinum. Nevndin skipar seg sjálv.
Limir í nevndini eru:
Sigga Rasmussen, Cand. hort., Tórshavn
Jóhann Mortensen, tíðindamaður, Kaldbak
Dánjal Petur Højgaard, lívfrøðingur, Søldarfjørður
Jón Kragesteen, Tórshavn
Maria Gunnleivsdóttir Hansen, Tórshavn
Formaður í Skógfriðingarnevndini er Jóhann Mortensen, og skrivari er Michael Jacobæus.


text:
Umboðsmaðurin hevur viðgjørt eina klagu um vantandi fyrisitingarligar mannagongdir í sambandi við, at TAKS setti upp forboðsskeltir ímóti mynda- og videoupptøkum á tolløkinum í Vágum.
Umboðsmaðurin metti, at uppsetingin av forboðsskeltum var tengd at ræðisrættinum hjá TAKS yvir økinum, og at talan ikki var um eina fyrisitingarliga avgerð, har TAKS hevði skyldu at skriva upplýsingar upp sambært § 6 í innlitslógini.
Umboðsmaðurin metti tó, at TAKS, sambært góðum fyrisitingarsiði, átti at havt skjalfest innanhýsis samskiftið í sambandi við uppsetingina, soleiðis at tað lættliga kundi verið staðfest, nær forboðsskeltini vórðu sett upp, hvat øki forboðið snúði seg um, hvørji atlit vóru grundarlag fyri forboðnum, og um hesi vóru saklig og í samsvari við fyrisitingarligar grundreglur. (LUM 18/00071)


text:
Søk um stuðul
Tað ber til at søkja um stuðul til virksemi, ið fylgir ásettum treytum hjá stuðulsgrunninum. Hetta kann gerast umvegis umsóknarblaðið niðanfyri.
Endamálið hjá Betri Stuðulsgrunninum er at skapa tryggleika umvegis stuðul til vælgerandi endamál.
Næsta umsóknarfreist er 25. oktobur 2019.
Svar verður sent innan 15. novembur 2019.
Søkjast kann um stuðul til virksemi, ið er:
Skaðafyribyrgjandi
Sjúkufyribyrgjandi
Tryggleikaskapandi
Stuðul kann eisini verða latin til annað samfelagsgagnligt virksemi.


text:
Avvarðandi hokna undir arbeiðsbyrðuni
21. september 2018
Rehabilitering í Føroyum virkar ikki og lagt verður eitt ómenniskjaligt trýst á tey avvarðandi til óhjálpin. Økið er ikki samskipað og avvarðandi muga renna og rekast millum eina røð av skipanum og stovnum. Hetta tarnar arbeiðinum at lata sjúklingin koma fyri seg skjótast møguligt - og ikki minst, leggur eina stóra og órímuliga eyka arbeiðsbyrðu á tey avvarðandi
Tá sjúklingurin skal heim av sjúkrahúsinum er felags fyri nærum øll tey avvarðandi, at tað knappliga eru tey, sum hava ella fáa “ábyrgdina” av at fáa alt at hanga saman.
Kalendarin er fullur, tí alskyns fundir eru á skránni. Familjan hoknar undir arbeiðsbyrðuni og má nærmast liggja fløt fyri at fáa tað so dánt at hanga saman.
Ein persónur helt fyri, at um hesin var ein blekksprutta, so hevði viðkomandi ikki nokk av ørmum at røkja allar uppgávurnar. Heimi skal røkjast. Hesi somu avvarðandi eru maki, foreldur, røktari, stuðul og ikki minst “serkøn” í øllum viðurskiftum hjá sjúklinginum.
Økonomiska støðan er eisini ein avbjóðing. Tað er avmarkað, hvussu leingi arbeiðsgevarin rindar løn til tann rakta, og makin klárar ikki at røkja sítt arbeiði, tí sjúklingurin, børn / foreldur skulu ansast, og ikki minst skulu uppgávur, sum almenna skipanin skuldi veitt, eisini røkjast, umframt at fundast og tosa við fólk í telefon
Makin, børn, foreldur eru tey, sum hava fingið álagt størst ábyrgd, og eru um sjúklingin, nærum døgnið runt.
Á sjúkrahúsinum, áðrenn sjúklingurin skal heim, verður tosað um, hvørjar tænastur skulu veitast, og um bústaðarbroytingar skulu gerast, fyri at sjúklingurin kann koma heim. Hesa uppgávuna samskipar tann avvarðandi - og tíverri ikki heilsu- og almannaverkið.
Rennast má frá einari skipan til aðra fyri at fáa hjálp í heilsu- og almannaverkinum - og hjálpin virkar ikki nøktandi ella virkar als ikki.
Henda støða á rehabiliteringsøkinum er ikki nøktandi nú vit skriva 2018.
Rósa Samuelsen
Greinar:
Les meira: Óskipað rehabilitering - óhjálpin detta niðurímillum
RN
Aftur


text:
Nýggjastu tíðindini
Melda til tíðindabræv
Tíðindi - 18. desember 2018
Fótbóltssamband Føroya hevur framt ávísar broytingar í FSF-venjaraútbúgvingunum, og sum nakað nýtt, ber nú til at víðariútbúgva seg til Ungdómsvenjara
Smávegis broytingar verða í næstum gjørdar í FSF-venjaraútbúgvingunum - Mynd: www.fsf.fo
Seinasta árið hevur útbúgvingarnevndin hjá Fótbóltssambandi Føroya arbeitt við at dagføra og gera smávegis broytingar í FSF-venjaraútbúgvingunum. Endamálið við hesum er at tillaga útbúgvingarleiðina til okkara tørv, og samstundis tryggja eitt framhaldandi dygdargott støði á okkara venjaraútbúgvingum.
B-venjaraútbúgvingin
B-útbúgvingin verður framvegis skipað sum B1, B2, B3 og B4. Størstu broytingarnar eru, at tað verða færri tímar á B1 (frá 20 til 15) og B2 (frá 50 til 40 tímar). B3 verður óbroytt, meðan á B4 verður tímatalið hækkað frá 40 til 60 tímar. Sostatt færri tímar tíðliga – og fleiri tímar seinni – á útbúgvingarleiðini.
FSF-Ungdómsvenjarin
Sum nakað nýtt, hevur FSF ment eitt eyka útbúgvingartilboð til ungdómsvenjarar. Hendan nýggja útbúgving er ætlað venjarum við B-prógvi, sum vilja víðariútbúgva seg innan ungdómsvenjing, heldur enn at fara á A-venjaraskeið, sum er ætlað venjarum hjá vaksnum spælarum.
Yvirlit yvir venjaraútbúgvingar og venjaraskeið, ið ætlandi verða í 2019, sæst her: Venjaraútbúgvingar / venjaraskeið 2019


text:
Tjóðskjalasavnið Faroese National Archives
V.U. Hammershaimbs gøta 18
FO-100 Tórshavn
T-postur: skjalasavn@skjalasavn.fo
Tlf: +298 340 540
Seinast dagført: 12-07-2016
Tjóðskjalasavnið hevur eftirlit við skjalasøvnum hjá øllum almennum myndugleikum í Føroyum og ásetur reglur um skipan teirra. Myndugleikarnir hava tó sjálvir ábyrgdina fyri, at skjalasøvn teirra verða bygd upp og forsvarliga varðveitt, og tað áliggur øllum almennum stovnum at hava neyðturviligt fyrilit fyri savnindum sínum. Í hesum sambandi hevur Tjóðskjalasavnið sum fastan tátt í arbeiði sínum at vitja stovnar og aðrar myndugleikar við jøvnum millumbilum.
Í sambandi við eftirlit verða umrødd journalir, journalskipanir og onnur stýrings- og skrásetingaramboð. Mál verða kannað, bæði fyri innihaldslig ella fysisk brek, og goymsluumstøður og –skipanir verða eftirhugdar. Samstundis verða møguligar avhendingarmannagongdir avtalaðar og vrakingarskipanir umrøddar.
Áðrenn vitjanina verða spurnabløð send myndugleikunum at fylla út, soleiðis at púra greitt er, hvat Tjóðskjalasavnið leggur dent á at umrøða. Spurnabløðini snúgva seg um ymisk viðurskifti, ið hava samband við journal, savnindi og goymslur, umframt stutta frágreiðing um lógargrundarlag og søgu hjá myndugleika.
Spurnaðarblað til kommunur (tak niður)
Spurnaðarblað til stovnar (tak niður)


text:
Oljuprísurin er av álvara kavaður seinastu dagarnar. Hósdagin lækkaði hann við meira enn 5%, og fríggjadagin helt lækkingin fram við meira enn 7% aftrat. Oljuprísurin mánamorgun er 61,62 dollarar. Fyri stuttum var hann uppi á nærum 73 dollarum.
Viðmerkjarar siga seinastu ovurstóru lækkingarnar vera einki minni enn “sjokerandi”. Oddvar Bjørgan, greinari hjá Carnigie sigur sambært DN.no, at brádligu lækkingarnar koma eftir, at amerikanski forsetin hósdagin segði, at hann fór at krevja toll uppá 5% av øllum meksikanskum vørum. Umboð fyri Hvítu Húsini hava síðani úttalað, at tollurin fer at hækka upp til 25% sohvørt.
Annars er lækkingin eisini ein avleiðing av handilsstríðnum millum USA og Kina. Hetta fer at fáa ávirkan á heimsbúskapin og harvið vøksturin í heiminum. Tað verður mett at minka um eftirspurningin eftir olju og gassi. Greinarin hjá Carnigie stovninum heldur, at oljuprísurin kann lækka til 50 dollarar.


text:
Thorstein Petersen
Thorstein Petersen (21. august 1899 – 4. mai 1960) var løgfrøðingur, politikari fyri Fólkaflokkin og fyrsti stjóri hjá Sjóvinnubankanum.
Thorstein Petersen varð borin í heim í Havn 21. august 1899. Aftan á barnaskúlagongd fór hann til Danmarkar at taka studentsprógv og lesa løgfrøði við lærda háskúlan í Keypmannahavn. Tá hann í 1928 hevði staðið løgfrøðisprógv, kom hann aftur til Havnar, har hann setti seg niður sum sakførari. Í 1932 gjørdist hann stjóri í nýstovnaða Sjóvinnubankanum og sat í hesum starvi fram til kreppuna hjá Sjóvinnubankanum í 1951.
Tíðliga kom hann upp í politikk. Hann sat á tingi fyri Fólkaflokkin í Suðurstreymoy 1940-1954, og var fleiri skeið tingformaður. Hann var landsstýrismaður 1950-1951 og fólkatingsmaður 1943-1950, varð aftur valdur á fólkating í 1957, men misti valbærið orsakað av leikluti sínum í Sjóvinnubankamálinum í 1951. Hann doyði 4. mai 1960.
Politiska lívsleiðinRætta
Sí eisiniRætta
- Mohr, Høgni: Men hvar er tann nevin sum slær, Sprotin 2012, ISBN 98-99918-71-80-6
KeldurRætta
- Løgtingið 150 - Hátíðarrit. Tórshavn 2002, Bind 2, s. 339 (PDF-Download)


text:
Reki
Svimjifelagið Reki var eitt føroyskt svimjifelag við heimstaði í Leirvík.[1] Í 2010 legði felagið saman við svimjifelagnum Skeggjar, nýggja felagið fekk navnið Reysti.
Innihaldsyvirlit
Svimjarir úr Reki[rætta | rætta wikitekst]
Nevnast kunnu nakrir svimjarir, sum byrjaðu at svimja við svimjifelagnum Reki:
- Turið S. Christiansen, fødd 1996, luttók í Oyggjaleikum 2011, har hon vann 3 gull og 2 silvur heiðursmerki, harav vann hon eitt gull heiðursmerki einsamøll í 200 metrum bringu, hini heiðursmerkini vann hon í liðkappingum hjá kvinnum.[2] Turið venur nú við Ægir.
- Eva Trygvadóttir, fødd 1996, luttók í Oyggjaleikum 2011, har hon vann eitt gull heiðursmerkið í liðkapping í 50 metrar blandað hjá kvinnum og tvey silvur heiðursmerki í liðkapping í 100 metrar frí og 100 metrar blandað hjá kvinnum.[3] Eva venur nú við Ægir.
- Heðin Lisberg Olsen, føddur 1994, luttók í Oyggjaleikum 2011, har hann vann 2 gull í liðkappingum 50 og 100 metrum frí hjá monnum, 2 silvur í liðkappingum 4x50 og 100 metrar blanda hjá monnum, og so vann hann eitt bronsu heiðursmerki einsamallur í 50 metrum frí.[4] Heðin venur nú við Ægir.
Nevndin í Svimjifelagnum Reki[rætta | rætta wikitekst]
Áðrenn svimjifeløgini Reki og Skeggjar løgdu saman, sá nevndin soleiðis út:
- John Olsen, formaður
- Herit Christiansen
- Símun Berg, skrivari
- Eyðbjørg Lervig, kassameistari
- Emily Poulsen, nevndarlimur


text:
Starvsmannafelagið skipar fyri pallborðskjaki
Leygardagin 24. august skipar Starvsmannafelagið fyri politiskum pallborðsfundi um arbeiðsmarknaðarmál. Umboð fyri allar politisku flokkarnar eru boðin við.
Politisku flokkarnir verða m.a. spurdir um óskipaða arbeiðsmarknaðin, partíðarsett størv og tíðaravmarkaði størv,
Tiltakið er ókeypis, og øll eru vælkomin, har høvi eisini verður at seta spurningar til politisku umboðini. Kári Mikkelsen verður orðstýrari og byrjað verður kl 15 í Smæruni í Havn.
Kjakið verður eisini stroymað á facebooksíðuni hjá Starvsmannafelagnum.
Mest lisið í farnu viku
Vagnur Michelsen: Sambandsflokkurin má ikki gera sama brølara enn einaferð
Sverri verður lyftur
Erla Olsen ( eldra ) vald til Ársins borgara í Vestmanna 2019
Vespureiðrið (120) - 16. sept 2019
MYNDARØÐ: Jenis av Rana sat einsamallur í samráðingarrúminum í 55 minuttir
Jenis av Rana verður landstyrismaður í uttanríkismálum
Ljóðupptøka: Tá Bárður á Steig Nielsen tók við sum løgmaður
Ljóðbrot: Sendistovur í Japan og Ísrael
Nakrir spurningar til Karin Kjølbro
Samrøða: Kristina Djurhuus Christiansen hevur verið ferðaleiðari í Tibet
Samrøða við Jørgen Niclasen. Eg var ikki bangin tá Bárður fór at tosa við CE og F
Ljóðupptøka: Tá Jógvan á Lakjuni tók við sum tingformaður
Samrøða: Búi Tyril hevur búð uttanlands í fleiri ár og útgevur ymisk tíðarrit
Dómur móti Noreg í Evropeiska mannarættindadómstólinum
So bar ikki til longur - kinkur er komin í samráðingarnar
Ljóðbrot: Elsebeth Mercedis Gunnleygsdóttur fegin um at hava fingið almannamál
Metis - Øll sendingin - 17. sept 2019
Fyrsta reikferðaskipið við X-bógvi latið eigarunum
MYNDARØÐ: R7 myndir frá samráðingunum í millum BCE og F
Rák (40) Pál Weihe um heilsu og heilsuverk í 21. øld
Samrøða við Johan Lútzen: Tað verður AB og H og ikki BCE og F
Tórhallur við Gil: Hvar er samanhangurin?
Samrøða við Bárð Nielsen: Semjan var gjørt við A og H meðan eg var á fundi við CE og F
73 ár síðan føroyingar vrakaðu loysingina
Samband
Postboks 226
FO-600 Saltangará


text:
Dia Jacobsen, Kringvarpsstjóri, handaði, og tá hann avdúkaði, at tann, ið fekk heiðurin, m. a. hevði havt egnan tónleikahandil í mong ár (45 ár), so reistist fjøldin í salinum, tí tá vistu øll hetta, at Simme fekk heiðurin, og hann kundi standa og uppliva allan salin í Norðurlndahúsinum á gosi og standandi og klappandi fagna legenduni. Stór undirtøka.
Men Simme, sum altíð lítilátin, takkaði fyri. Segði, at hann byrjaði tíðliga, og endaði seint. Hann sipaði til tónleikalívið, men nú fór hann heim við FMA heiðurslønini.
Eftir seinastu heiðurslønarhandina sang Hanus G. Johansen og Cantabile, ið hava tikið upp til fløgu, ið kemur út seinn í ári.
Sí annars myndatema her á in.fo síðini


text:
Bíblian - kelda til ljós og fatan
29. apríl 2012
Tá ið Sun Yat-sen, sum var ein politiskur oddamaður í Kina í 1912, einaferð varð spurdur, nær stóra vekingin í Kina byrjaði, svaraði hann: "Hon byrjaði, tá ið Robert Morrison týddi Bíbliuna til kinesiskt."
Bíblian - kelda til ljós og fatan
Tá ið Sun Yat-sen, sum var ein politiskur oddamaður í Kina í 1912, einaferð varð spurdur, nær stóra vekingin í Kina byrjaði, svaraði hann: "Hon byrjaði, tá ið Robert Morrison týddi Bíbliuna til kinesiskt."
Hugsandi menniskju í øllum samfelagsbólkum og í øllum tíðarskeiðum hava góðkent virði og kraftina í Bíbliuni. Bretski vísindamaðurin og heimspekingurin Sir Isaac Newton segði, at evangeliið er tann mest stórfingna heimspekið á jørð. Tann gløðandi amerikanski fosturlandsvinurin Patrick Henry segði, at Guds orð er "bókin yvir øllum bókum". Aðrir navnframir amerikumenn - Benjamin Franklin, Abraham Lincoln, Franklin D. Roosevelt og Dwight D. Eisenhower - hava sett Heilagu Skriftina ógvuliga høgt.
Dr. J. Wilbur Chapman hevur skrivað hesi heiðursorð um Bíbliuna: "Tað er einki sum hon, tá ið tú hevur ilt íhøvdinum! Tað er einki sum hon, tá ið tú hevur hjartasorg. Tað er einki sum hon, tá ið sólin ikki er frammi um dagin, og stjørnurnar ikki síggjast á nátt. Tað er einki sum hon, tá ið børn tíni eru móðurleys. Tað er einki sum hon, tá ið tú jarðar tín nýføðing. Tað er einki sum hon, tá ið lívsferðin er at enda komin, og tú hvílir høvur títt á lyftum hennara, og Gud boyggir seg niður og kyssir teg í svøvn."
Vit liva í einum andaliga myrkum og moralskt ørvitisligum heimi. Á, sum okkum tørvar tað grøðandi ljósið frá Guds orði at vegleiða okkum!
"Títt orð er ein lykt fyri fóti mínum, eitt ljós á gøtu míni," segði Sálmaskaldið í Sálmi 119,105. "Opinbering orða tína íbirtir ljós, ger teir óroyndu vísar." v. 130.
Gævi, at vit trúføst fylgdu strálunum frá hesi vælsignaðu lampu, tí bara tá fáa vit tað rætta ljósið og ta røttu fatanina.
Søgn ella meistaraverk?
Bara Gud kann hava stýrt framleiðsluni av einari bók sum Bíbliuni. Tað eru 66 bøkur í henni, og 40 ymiskir rithøvundar hava skrivað tær. Hesir Guds menn talaðu mong ymisk mál og høvdu ymisk størv. Ein egyptisk prinsessa hevði ættleitt Móses. Hirðadrongurin Dávid gjørdist seinni ein av størstu kongum Ísraels. Har var eisini ein forsætisráðharri, ein skattainnkrevjari, ein hirði, ein lækni og fleiri fiskimenn. Tíðarskeiðið, sum hesir menn livdu og skrivaðu í, var 1500 ár.
Evnini, sum teir skrivaðu um, vóru so ymisk sum tónleikur, søga, vísind og átrúnaður.
Tú skuldi hildið, at áskoðanirnar fóru at gerast ógvuliga ymiskar, tá ið ein so fjølbroyttur skari skrivaði. Tað hevði eisini verið so, um bara menniskju skrivaðu Bíbliuna einsamøll. Men tá ið tú lesur Bíbliuna gjølla, sært tú, at har eru ongar mótsagnir. Har er fullkomið samljóð millum allar 66 bøkurnar.
Hvør einstakur rithøvundur váttar uttan at hugsa um tað, hvat ið undanmenn hansara, samtíðarmenn hansara og eftirmenn hansara skrivaðu. Tað er bara ein frágreiðing um, at alt samljóðar so væl, og tað er, at Heilagi Andin, sum er allastaðni, vegleiddi hvønn einstakan rithøvunda.
Hvørki Móses, Dávid, Jesaja, Jóhannes ella Paulus skrivaðu síni egnu orð. Teir skrivaðu tað, sum Guds Heilagi Andi opinberaði fyri teimum, og Gud broytir seg ikki. Tí er eingin vandi fyri mótsagnum ella fløkjum. Tað, at alt samljóðar so væl í Bíbliuni, er eitt frálíkt prógv um, at øll Skriftin er innblást av Gudi.
Ein bók, sum avdúkar framtíðina
"Eg dugi at síggja, at tygum eru ein ógvuliga heppin maður. Latið meg spáa tygum!"Hesin skeggjuti eysturlendingurin, sum helt so rimmarfast í sína tasku, har alt var í, sum hann átti her á jørð, troðkaði seg yvir ímóti bili mínum, sum stóð parkeraður tætt við tann yðjandi Crawford Market í Bombay í India.
"Eg síggi, at tygum skulu út á eina langa ferð," helt hann áfram, "og at tygum fara at gerast ómetaliga ríkur."
Eg hevði hoyrt hesar munnfimu eysturlendsku spámenninar siga handa setningin mangar ferðir fyrr. Eg havi verið á mongum og longum ferðum, eisini áðrenn eg hitti henda mannin, sum bjóðaði sær at spáa meg í Bombay. Men teir eysturlendsku profetarnir raktu við síðuna av, tá ið teir søgdu, at eg fór at gerast ríkur.
"Rósa tær ikki av morgindegnum," sigur hin vísi maðurin, "tí at tú veitst ikki, hvat dagurin ber í fangi sínum." Orðt. 27,1. Menniskju kunnu ikki við egnari hjálp siga frammanundan, hvat ið fer at henda í framtíðini. Tá ið vit finna eina bók, sum út í odd og egg sigur okkum um framtíðina, og tá ið tað sagda nágreiniliga gongur út, tá vita vit, at menniskju ikki hava skrivað hesa bókina einsamøll. Gud hevur vegleitt høvundarnar, sum skrivað hava bókina.
Tað eru sannførandi vitnisburðir í rúgvutali, sum vísa okkum, at Heilaga Skriftin er av guddómligum uppruna. "Minnist til tað, ið langt frammanundan var boðað, tí at eg eri Gud og eingin annar. Ein Gud, ið ikki finnur javnlíka sín. Eg boðaði frá upphavi endan, kunngjørdi frammanundan tað, sum ikki var hent og segði: "Ráðagerð mín stendur føst, og alt, sum mær hóvar, eg fremji." Jes. 46,9-10. Framtíðin er nútíð hjá Gudi, og bara hann kann siga út í odd og egg, hvat ið fer at henda í morgin, næsta ár og komandi øld.
Rithøvundarnir í Bíbliuni hava sagt frammanundan, hvussu tað fór at gangast við einstaklingum, býum, fólkum og átrúnaðarligum fyriskipanum, fleiri ár, ja, viðhvørt fleiri hundrað ár, áðrenn hendingarnar fóru fram. Bíbliunnar rithøvundar, sum høvdu ta profetisku gávuna, hava enntá skrivað um ta tíðina, sum vit liva í nú, og teir hava greitt frá hennara týdningi. Tað guddómliga profetiið dregur tað forhangið til viks, sum skilir tíðina frá ævinleikanum, og tað greiðir frá tí æviga heiminum hjá teimum frelstu.
Vit kunnu hava álit á teimum bíbilsku profetiunum, tí nøkur teirra eru longu gingin út og tað so ómetaliga beinrakið. "Tí at onga tíð er nakað profetaorð borið fram av mannavilja, men menn frá Gudi talaðu, drivnir av Heilagum Anda." 2. Pæt. 1,21. Profetiini í Bíbliuni eru ikki íkomin, tí at vælútbúgvin fólk settu seg niður at gita, men tey eru komin, tí Gud hevur evnini at síggja inn í framtíðina. Hann hevur skapað rúmdina, og hann veit, hvør ið ætlanin við henni er.
Henda vælsignaða bók - Bíblian - má sanniliga vera Guds bók, tí tað er undranarvert, sum hon hevur kunnað sagt niður í odd og egg frá hendingum, langt áðrenn tær fóru fram. Tað er bara Gud, sum veit, hvat ið hendir í framtíðini. Bara Guds bók kann við vissu greiða frá komandi tilburðum. Profetiir, sum eru útgingnir ella eru um at ganga út, eru ein veldigur vitnisburður um, at Gud er upprunin til Heilaga Skriftina.
R. Pierson
Effie Campbell umsetti.


text:
- Tíðindi, mentan og ítróttur
Magn fingið loyvi at yvirtaka Demich
3. apríl í ár fekk Kappingareftirlitið fráboðan um, at Magn hevði ætlanir um at yvirtaka Demich.
Yvirtøkan er liður í ætlanini hjá Magn um at gerast heildarveitari í grønari orku.
Magn hevur eisini ætlanir um at gera streym og selja hann til endabrúkaran.
Kappingarráðið góðkendi yvirtøkuna í síðstu viku.
Men treytin er, at Magn góðtekur, at Kappingareftirlitið skal góðkenna átøk, har felagið bindir ella buntar vørur hjá Magn við vørur hjá Demich og í teimum førum, har sáttmálar binda viðskiftafólk longri enn eitt ár.
Kappingarráðið vildi ikki góðtaka umsóknina í fyrsta umfari. Men tá Magn játtaði at geva seg undir treytina, sum so kom í góðkenningina, var leyst og liðugt.
Sí eisini


text:
Framløgur á Vísindavøkuni 29. september 2017
Tað vóru 13 stuttar framløgur í Perluni í Tórsgøtu.
08.30
Trúgvin, tøgnin og talufrælsið: Ímillum religiónskritikk og religiøsan sensur
Framløgan varð eisini stroymd
Heini í Skorini, Søgu og samfelagsdeildin, Fróðskaparsetrið
09.00
New approaches to understand changes in ocean ecosystems
Framløgan varð eisini stroymd
Ian Salter, Havstovan
09.30
Áfestisforðandi viðgerð: Er lykilin til at læsa hurðina á sjúkuni Colitis Ulcerosa (tarmbruni) funnin?
Nicolina Ovadóttir, Depilin fyri heilsu- og almannagransking, Fróðskaparsetrið
10.00
Náttúruvísindi, føroysk tjóðarbygging og ferðin hjá H.C. Lyngbye í Føroyum 1817
Ole Wich, Søgu og Samfelagsdeildin, Fróðskaparsetrið
10.30
Um kanningar av skerpikjøtsbakterium
Petra E. Petersen, Heilsufrøðiliga Starvsstovan
11.00
Er tang den nye laks? Tang dyrkning på Færøerne - ideel lokalitet i forhold til vækst og indholdsstoffer.
Framløgan varð eisini stroymd
Urd Grandorf Bak, Ocean Rainforest
11.30
Primo – nýggj føroysk leitiskipan (Prezi - letur upp í nýggjum kaga)
Erling Kjærbo, Landsbókasavnið
12.00
Arktisk umhvørviseftiransing í Føroyum – hvussu sær tað nú út við dálkandi evnum í t.d. toski ella teistaeggi?
Birgitta Andreasen, Umhvørvisstovan
15.30
Um kanningar av skerpikjøtsbakterium
Petra E. Petersen, Heilsufrøðiliga Starvsstovan
16.00
Det svigtende hjerte - en motor uden brændstof
Kasper Kyhl, Landssjúkrahúsið
16.30
Um uppkalling eftir navnfromum monnum og kvinnum
Anfinnur Johansen, Føroyamálsdeildin, Fróðskaparsetrið
17.00
Kanning av sálarheilsuni hjá miðnámsskúlanæmingum
Annika H. Davidsen, Føroyskir Sálarfrøðingar
17.30
Um leikvísindi - Citizen Science - hvat er hetta og hvat er nyttuvirðið í mun til akademiska gransking
Annika Sølvará, Granskingarráðið


text:
Samgongan hevur:
Vit hava fingið eina nógv meiri samhaldfasta Havn. Tað eru nógv, sum hava fingið nógv meira at liva fyri. Vit hava fingið eitt rættvísari og meiri javnt býarsamfelag. Samgongan hevur givið fleiri fólkum eitt størri lívsfrælsi.
Havnina vil Fólkaflokkurin aftur vinna fyri at vinna valdið í Føroyum. Tann, sum ikki vinnur Havnina, vinnur ikki valið, ásannar helst komandi oddamaður Fólkafloksins.
-Vilja tit havnarfólk aftur lata Fólkaflokkinum valdið til ein politikk, sum ikki gagnar tí vanliga fólkinum - lærlingum, arbeiðaranum, handverkaranum, ungum í útbúgving, starvsfólkunum í heilsuverkinum, pedagogum, lærarum og ørðum?
-Ella vilja tit hava ein politikk, har menniskjað - vanliga familjan, barnafamiljurnar, pensjónisturin og tey ungu – fær fremstu raðfesting?
Vilja tit henda møguleikan, vita tit, hvar krossurin skal setast. Vónandi sláa tit manngarð um eina samhaldfasta Havn.
Gott val
Heðin Mortensen
Ja, til Javnaðarflokkin


text:
Jens Olivur Lisberg
Jens Olivur Lisberg (føddur 24. desember 1896 í Fámjin og deyður 31. august 1920) var løgfrøðilesandi í Keypmannahavn, og gjørdist kendur eftir at hann saman við øðrum gjørdi Merkið. Hinir ið gjørdu føroyska flaggið vóru Emil Joensen úr Bø, Janus Øssursson úr Havn og Pauli Dahl úr Vági. Ninna Jacobsen, systir mótadesignaran Liffu Gregoriussen, seymaði síðan sjálvt flaggið eftir skitsu teirra.
Jens Oliver Lisberg gjørdist tann fyrsti, ið heysaði flaggið í Føroyum, tað hendi 22. juni 1919, tá hann var heima í summarfrí í heimbygdini Fámjin og heysaði flaggið eftir gudstænastuna í Fámjins kirkju fyri fyrstu ferð á føroyskari grund. Hetta var nokk tað ið gjørdi, at hann fekk størstu æruna av at hava gjørt Merkið, sjálvt um teir tríggir gjørdu tað í felag.
Lisberg doyði av lungnabruna í Fámjin hin 31. august 1920, áðrenn hann náddi at gera seg lidnan við lesnaðin í Danmark. Upprunaflaggið hongur inni í Fámjins kirkju.


text:
19.07.2019
Skráin til Laksatorgið 20. juli
- William Heinesen og náttúran í Elduvík
- Kíkurin
- Litrík og livandi á mentanarvikuni í Runavík
- BÝARVERKFRØÐINGUR, endurlýsing
- Magnus & Kongshavn – í Bylgjuni 22. apríl
- GAKK, SÚKKLA ELLA RENN til setanina av Mentanarvikuni
- Vælkomin til Mentanarviku í Runavíkar kommunu.
- Fráboðan frá IRF
- Horvið samhaldsfesti?
- Kunngerð um broyting av Byggisamtyktini og Býarplaninum fyri Runavíkar Kommunu
- Teatrið
- Vatnleiðingsarbeiði frá Glyvragjógv út til Bónus og á Dalavegnum 4. apríl
- ‘Hitt Runavík’ – tríggir lokalir popparar hittast
- Hvønn týdning hevur eitt gott kappingarføri?
- Serstakar filmsýningar til Mentanarvikuna
- Kvøldskúlaframsýning 30. og 31. mars
- Roknskaparfólk við ábyrgd fyri lønum
- Earth Hour 2019
- Skálafjarðarsteypið
- Tríggjar fimleikaframsýningar hjá Støkk


text:
Vegleiðing viðvíkjandi fiskiloyvum í bólki 5
Umsókn um fiskiloyvi:
Umsókn um fiskiloyvi í bólki 5 kann avgreiðast inni á www.torvan.fo.
Rætt til fiskiloyvi:
Rætturin til fiskiloyvi í bólki 5 verður latið teimum, sum í 2018 høvdu rætt til fiskiloyvi í bólki 5. Tað eru bátar, ið vóru skrásettir áðrenn 1. januar 1995, og sum ikki eru ræðisavmarkaðir, ella hava aðra avmarking at reka vinnuligan fiskiskap, ella teir sum hesi rættindi seinni eru flutt á.
Tá fiskifar í bólki 5 verður selt:
Sølusáttmáli verður skrivaður, sum greitt tilskilar:
- hvønn bát talan er um,
- hvør er keypari og seljari, og
- um báturin verður seldur við ella uttan fiskiloyvi
- Um báturin verður seldur uttan fiskiloyvi, SKAL eigarin av fiskiloyvinum søkja um tilsøgn frá Vørn sbrt. § 79, stk. 3 í løgtingslóg um fyrisiting av sjófeingi.
- Vørn kann síðani veita eigaranum tilsøgn um, at flyta fiskiloyvi á annað far við somu ella minni fiskiorku. Tilsøgnin er galdandi í 3 mánaðir.
Flyting av fiskiloyvi í bólki 5:
Í samband við at bátur verður skiftur út, kann fiskiloyvi flytast á tann nýggja bátin treytað av, at fiskiorkan ikki økist sbrt. § 79, stk. 1 í løgtingslóg um fyrisiting av sjófeingi.
Til hetta krevst, at báðir bátarnir eru uppmáldir av einum av Sjóvinnustýrinum góðkendum uppmátara.
Tað er ikki møguligt at leggja fleiri loyvi saman.
Fiskiloyvi kann einans avhendast einum øðrum persóni í sambandi við, at bátur verður seldur við fiskiloyvi við sbrt. § 79, stk. 2 í løgtingslóg um fyrisiting av sjófeingi.
Tilsøgn um at varðveita fiskiloyvi:
Verður fiskifar í bólki 5 tikið úr vinnuligum fiskiskapi, skal eigarin av fiskifarinum søkja um at fáa eina tilsøgn um, at fiskiloyvi, innan tríggjar mánaðir, kann flytast á annað fiskifar við somu ella minni fiskiorku sbrt. § 79, stk. 3 í løgtingslóg um fyrisiting av sjófeingi.
Umsókn um tilsøgn skal sendast til Vørn á vorn@vorn.fo.
Fiskiorka:
Fiskiorkan, hjá fiskifari í bólki 5, verður roknað sum Longd x Breidd x Dýpd. Tá fiskiorkan verður roknað, skal mátingarfráboðan frá einum av Sjóvinnustýrinum góðkendum uppmátara fyriliggja.


text:
Veðrið í dag
Tað var ein vakur dagur aftur í gjár. Miðalvindferðin fyri landið var um 10 m/s av vestri, tað var klárt fyri tað allarmesta – bert høgskýggj onkra løtu, og so lógu bøklar kring ymisk fjøll. Um kvøldið fór hann upp í útnyrðing-vestan, og vindferðin minkaði eitt sindur.
Her á veðurredaktióini hjá Norðlýsinum eru komin bæði myndir og frágreiðingar um veðrið, sum tað var í gjár kring landið.
Í Klaksvík var brennandi sól saman við einum fittum loti. Sama hevur verið sagt úr Leirvík. Í onkrari bygd í norðurstreymi varð í gjár sagt frá avfalli, og í onkrari bygd langt norðuri var vindferðin einir 12 til 17 m/s seinnapartin – saman við nógvari sól.
Orsøkirnar til, at veðrið var so ymiskt kring landið, er ymiskar. At tað kendist úr honum í løtum – ella tað regnaði ella sirmaði – er tí at luftin varð tvungin upp um høg fjøll. Har kølist hon, dampurin fer úr og gerst til dropar. Tí eru skýggj at síggja kring tey høgu fjøllini, og regn eisini.
At vindferðin í støðum er munandi størri enn miðalvindurin kemst av, at leiðin, vindurin tekur, smalkast – t.e., at firðir og annað gerast smalari. Tí má vindurin ferðast skjótari. Sama fyribrigdi sæst t.d. við Streymin, tá ið streymurin er harður. Sjógvur rekur nógv harðari, har sum Sundið er smalt.
Í dag er aftur vesturætt – møguliga eitt lítið sindur undir vestan. Miðalvindferðin fyri landið fer at vera 5 til 10 m/s; um kvøldið 2 til 7 m/s. So er tað líka, hvussu ættin er á staðnum. Tað kann vera ymiskt.
Enn eru eingi brúgvaløg við regni ávegis hendavegin, so tað fer at vera turt í dag. So er tað aftur tað, hvussu ættin (vestan ella lágur vestan) fer við sær kring landið. Eru fjøll, sum tvinga luftina nóg langt uppeftir, so er skýggjað har og møguliga regn eisini.
Tað fer at vera klárt fyrrapartin í dag. Seinnapartin fara høg skýggja at reka yvir oyggjarnar vestanífrá – um nátturðatíð liggja hesi høgu skýggini helst kring meginpartin av landinum.
Hitin í morgin fer at vera sum í dag, um tey 16 stigini frá middegi og út á seinnapartin.


text:
Valfundur á Fossanesi í kvøld
Politisku valfeløgini í Norðoyggjum skipað saman við Norðlýsinum fyri fundinum, sum verður á Skúlanum á Fossanesi. Allir flokkar luttakað.
Fundurin byrjar kl. 20.00 og allir uppstillaðu flokkar til løgtingsvalið luttaka.
Trý evnir eru á skrá, tey eru:
- Tunlar norður um Fjall
- Ferðavinna/Gongd í haga
- Heilsa- og almannamál
Hans Hjalti Skaale fer m.a. at framføra spildurnýggjan tátt
Jóhann Lützen, samfelagsfrøðingur og stjóri á Norðlýsinum verður orðstýrari.
Kaffi og okkurt munngott verður at fáa.


text:
Í dag hoyra vit 1. part av hoyrispælinum um Sigmund Brestisson. Tað er Jóannes Lamhauge, sum hevur skrivað, sigur frá og hevur lagt til rættis. Finnur Hansen hevur verið tøkningur.
Søgan um Sigmund (12:12)
Hoyrispæl í tólv pørtum
Í dag hoyra vit 12.og seinasta part av hoyrispælinum um Sigmund Brestisson. Tað er Jóannes Lamhauge, sum hevur skrivað, sigur frá og hevur lagt til rættis. Finnur Hansen hevur verið tøkningur.
Aðrir partar
Í dag hoyra vit 2. part av hoyrispælinum um Sigmund Brestisson. Tað er Jóannes Lamhauge, sum hevur skrivað, sigur frá og hevur lagt til rættis. Finnur Hansen hevur verið tøkningur.
Í dag hoyra vit 3.part av hoyrispælinum um Sigmund Brestisson. Tað er Jóannes Lamhauge, sum hevur skrivað, sigur frá og hevur lagt til rættis. Finnur Hansen hevur verið tøkningur.
Í dag hoyra vit 4. part av hoyrispælinum um Sigmund Brestisson. Tað er Jóannes Lamhauge, sum hevur skrivað, sigur frá og hevur lagt til rættis. Finnur Hansen hevur verið tøkningur.
Í dag hoyra vit 5. part av hoyrispælinum um Sigmund Brestisson. Tað er Jóannes Lamhauge, sum hevur skrivað, sigur frá og hevur lagt til rættis. Finnur Hansen hevur verið tøkningur.
Í dag hoyra vit 6. part av hoyrispælinum um Sigmund Brestisson. Tað er Jóannes Lamhauge, sum hevur skrivað, sigur frá og hevur lagt til rættis. Finnur Hansen hevur verið tøkningur.
Í dag hoyra vit 7. part av hoyrispælinum um Sigmund Brestisson. Tað er Jóannes Lamhauge, sum hevur skrivað, sigur frá og hevur lagt til rættis. Finnur Hansen hevur verið tøkningur.
Í dag hoyra vit 8. part av hoyrispælinum um Sigmund Brestisson. Tað er Jóannes Lamhauge, sum hevur skrivað, sigur frá og hevur lagt til rættis. Finnur Hansen hevur verið tøkningur.
Í dag hoyra vit 9. part av hoyrispælinum um Sigmund Brestisson. Tað er Jóannes Lamhauge, sum hevur skrivað, sigur frá og hevur lagt til rættis. Finnur Hansen hevur verið tøkningur.
Í dag hoyra vit 10. part av hoyrispælinum um Sigmund Brestisson. Tað er Jóannes Lamhauge, sum hevur skrivað, sigur frá og hevur lagt til rættis. Finnur Hansen hevur verið tøkningur.
Í dag hoyra vit 11. part av hoyrispælinum um Sigmund Brestisson. Tað er Jóannes Lamhauge, sum hevur skrivað, sigur frá og hevur lagt til rættis. Finnur Hansen hevur verið tøkningur.


text:
Framrokning
Framrokning av fólkatalinum verður gjørd við støði í føði- og deyðatíttleikanum og til- og fráflytingini síðani 1985.
Framrokningar eru merktar av stórum óvissum, og tí verða sannlíkindaframrokningar nýttar. Sannlíkindaframrokning merkir, at 10.000 framrokningar verða gjørdar við støði í nettoflyting, føðitíttleika og deyðatíttleika.
Orðalýsingar:
- Nettoflyting er munurin ímillum tilflyting og fráflyting
- Føðitíttleiki er tal av børnum fødd á lívi fyri hvørji 1.000 konufólk
- Deyðatíttleiki er tal av deyðum fyri hvørjar 1.000 íbúgvar
- Eindin "fyri hvørji 1.000" verður brúkt, soleiðis at hagtølini taka fyrivarni fyri munum í fólkatali, kynsbýti v.m. Á henda hátt ber til at samanbera tíðarskeið við ymiskum fólkatali v.m.
- Kynsbýti er prosentbýtið ímillum mannfólk og konufólk.
- Vísitøl lýsa prosentvísu broytingina frá ári til árs við einum støðisári, ið verður sett at vera 100. Munurin ímillum tvey ár er máldur í prosentstigum. Samanbera vit við støðisárið, er talan um prosent.
- Uppihaldsbyrða lýsir lutfallið ímillum børn, ung og gomul, í mun til tann aldursbólkin, sum í størri mun er partur av arbeiðsfjøldini, tey 16 til 66 ára gomlu. Tá uppihaldsbyrðan er 1, eru líka nógv 16-66 ára gomul, sum restin av fólkinum tilsamans.
Sí eisini Fólkatal, Nettoflyting, Fødd og Deyð.
Háttalag
Framrokningar eru merktar av stórum óvissum, og tí verða sannlíkindaframrokningar nýttar. Sannlíkindaframrokning merkir, at 10.000 framrokningar verða gjørdar við støði í nettoflyting, føðitíttleika og deyðatíttleika.
Hesar 10.000 framrokningar verða brúktar til at vísa sannlíkindini í framrokningunum:
Tað eru 95% sannlíkindi fyri, at framroknaða fólkatalið liggur millum lægra95 og hægra95
Tað eru 90% sannlíkindi fyri, at framroknaða fólkatalið liggur millum lægra90 og hægra90
Tað eru 80% sannlíkindi fyri, at framroknaða fólkatalið liggur millum lægra80 og hægra80
Miðvirðið er mittasta av teimum 10.000 framrokningunum.


text:
Vinnumenning ein týðandi táttur í Horizon 2020
Gongst sum ætlað, so verður uppskotið til ES-granskingarskrá fyri tíðarskeiðið 2014 til 2020 sett í verk seinni í ár. Granskingarskráin, sum verður nevnd Horizon 2020, tekur um endan har 7 rammuskráin sleppur, og greitt er, at har eru munandi broytingar í nýggju rammuskránni. Serliga eru broytingar í mun til vinnufyritøkur, sum nú er settar í miðdepilin at skapa nýggj arbeiðspláss til eitt Evropa sum stríðist við at koma úr fíggjarkreppuni.
Ætlanin er, at nýggj vitan serliga innan meira burðardyggar loysnir fyri tilfeingisnýtslu, framleiðslu og varðveitslu skulu verða snúningsdepilin fyri menningini av grønari vinnu í Evropa. Onkur vil vera við, at Horizon 2020 rammuskráin øll sum hon er, snýr seg um at verja umhvørvið á onkran hátt - og tað er kanska ikki heilt av leið. Hetta speglast aftur í, at meira enn helvtin av fíggjarætlanini er ætlað til burðardyggari loysnir, og ein triðingur til menning og gransking innan økir, sum eru tengd at veðurlagsbroytingum.
Eitt nýtt amboð verður nevnt SME Instrument. SME er ein stytting fyri smáar og miðalstórar vinnufyritøkur við árligum umsetningi á í mesta lagi 50 mió. evrur og við í mesta lagi 250 ársverkum. Hetta er eitt serligt átak, sum ES setir í verk undir Horizon 2020 fyri at fáa ferð á arbeiðsmarknaðin aftur. Ætlanin er, at hetta skal verða ein stórur styrkur, tí skotið er upp, at seta munandi upphæddir av til endamálið.
Allar fyritøkur í Føroyum sum kunnu bólkast sum SME hava, eins og granskarar í Føroyum, atgongd at søkja stuðul úr ES , tí verður mælt føroyskum fyritøkum til at kanna hendan nýggja táttin væl. Málbólkurin hjá ES eru vinnufyritøkur, sum meta seg hava eitt gott hugskot til dømis til at menna burðardyggari loysnir, eitt nú við orkusparandi atgerðum, ella onnur “grøn” hugskot, sum tey ynskja at menna til ein altjóða marknað. Sum skilst, so hevur Horizon 2020 nógv at bjóða teimum røttu.
Sum nakað nýtt, so er ikki neyðugt at hava samstarvspartnarar fyri at fáa stuðul úr SME Instrument - hvørki her heima ella uttanlands - og stuðulin frá ES kann verða upp til heilar 70% av útreiðslunum. Tú nýtist ikki hava nakað lidna verkætlan, bara eitt gott hugskot, og ætlanin við SME Instrument er, at ein verkætlan kann fevna um eitt ella fleiri trin á vegnum frá uppskoti til ein vøra ella tænasta er klár at marknaðarføra. Treytin er sjálvandi, at ES metir uppskotið er vert at satsa uppá - og at vøran ella tænastan, sum ætlanin er at menna, er nýggj, ikki neyðturviliga nýggj í altjóða høpi, men nýggj har og til tað endamálið, sum hon skal nýtast.
Í Horizon 2020 SME Instrument ætlar ES at stuðla vinnufyritøkum í mun til umsiting av verkætlanum, soleiðis at hetta sum oftani verður sæð sum ein høg gátt í mun til ES og verkætlanarstuðul, ikki skal blíva ein tung umsitingarlig byrða hjá vinnufyritøkunum. Minst møguligt roks, og mest møgulig ítøkilig úrtøku altso! Her verða ikki árligar umsóknarfreistir eins og í granskingarpartinum, men heldur høvi at senda umsóknir leypandi (við ávísum avmarkingum).
Horizon2020 tekur við 1 januar 2014, og tey fyrstu útboðini verða væntandi kunngjørd longu í januar mánað, so tað er bara um at handla skjótt. Um ES klárar at liva upp til sínar ætlanir um at stytta munandi um leiðina frá tanka til farast kann í gongd við stuðli frá Horizon 2020, so verður mett at til ber at fara í gongd við nýggjar verkætlanir longu tíðliga á heysti 2014. Til samanberingar kann nevnast, at innan granskingarskránna við heitinum “Samfelagsligar avbjóðingar”, sum fevnir um eitt nú umhvørvi, veðurlag og tilfeingi, verða fyrstu útboðini kunngjørd 11. desember og fyrstu formligu umsóknarfreistirnar í mars/apríl 2014. Eisini her verður roknað við at til ber at fara undir fyrstu verkætlanirnar á heysti 2014.
Eitt, sum er vert at leggja merki til hjá okkum, er at Norðuratlantshavið verður eitt av raðfestu økjunum við støði millum annað í sonevndu Galway Declaration, sum varð samtykt í Írlandi fyrr í ár. Harumframt eru lunnar lagdir fyri granskingarætlanir, sum hava fokus á tað arktiska økið.
Alt hetta má takast við fyrivarni, tí formliga er skipanin ikki samtykt enn, men tað verður ikki roknað við at tað verða munandi broytingar í seinastu løtu. Nógv meira verður at frætta um Horizon 2020 á gransking.fo næstu vikurnar.
Meira fæst at vita hjá føroysku NCP umboðunum í Horizon 2020, sum síggjast her.
Til ber eisini at lesa um SME Instrument og hini amboðini í Horizon 2020 her


text:
AirportTaxi
AirportTaxi til og frá Tórshavn DKK 200,00 fyri hvønn. Upp til 3 ferðandi í hvørjum bili. Børn undir 12 ár hálvan prís. Sí tær aktuellu komu- og fráferðingar tíðir á Vága Floghavn .. Leigubilar Upp til 4 ferðandi í bilinum DKK 650,00 5 ferðandi í bilinum DKK 750,...
Sightseeing við taxi
Royn okkara sightseeing túrar við taxi kring oyggjarnar. Explore unique Locations by Taxi. Kirkjubø km 28. Estimatet time 1 hour. DKK. 550,-. Sornfelli + Norðadalsskarð km 38. Estimatet time 1 hour. DKK. 550,-. Bø + Gásadalur km 114. Estimatet time 3 ...
Um Taxi Bil
Søgan Bilstøðin bil var stovnsett í 1952. Teir, sum stovnaðu støðina, vóru: Hans Mellemgaard, Eiler Thorsvig, Hans A. Davidsen, Poul Gaard Hansen og Pauli Gaard Hansen. Støðin helt til í Niels Finsensgøtu, har sum Baby og Barnaútgerð er í dag. Í 1960 flutti støðin niðan í Liðagøtu. Tvey ár seinni bleiv Bilstøðin í Vágsbotni, ið bæði hevði hýru og vøruvognar løgd saman við BIL. Frá tí degi at Oyggjarvegurin bleiv gjørdur norður móti Hórisgøtu í 1960, hevði støðin regluligan ferðafólkaflutning við fergu millum Hvalvík og Sundabrúnna. Tá almenna flogferðslan byrjaði í juni 1963 hev...


text:
Ehm, er tað bert eg, ið ikki veit nakað, ella er startlistin til OYL ikki komin enn ??
4 thoughts on “OYL”
-
Tað tykiskt ikki sum um at samskifti er nakað sum Rodos-búgvar ganga so høgt uppí.
Heimasíðan er ógvuliga avmarkað – eg sakni til dømis nakað so basalt sum upplýsingar um hvørjir luttakararnir yvirhøvur eru, úr ymisku londunum (so at man kann vurdera hvussu sterk kappingin verður, alt eftir um Dimitri er har osfr).
Hartil hjálpir tað lítið at spyrja í telduposti, tí hann í triathlon svarar í øllum førum ikki. Høvuðskontaktin svarar, um enn svarið sjáldan kann brúkast til nakað.
Eg stúri fyri sjálvar leikirnar, tá ið tað eftir øllum at døma verður upp til SVF/Kringvarpið at kunna tey sum heima sita um úrslitini á Rodos. Tí um ikki ein nýggju og spennandi Rodos-heimasíða verður smekkað upp her í vikuskiftinum, so sær tað út til at verða ógvuliga avmarkað við upplýsingum har. Trúgvi í øllum førum einki uppá nakað Live Results ella líknandi.
Soe… tað er upp til okkum onnur at finna internet har tað yvirhøvur ber til, og lata frætta heim 🙂
-
Ja, tað er keðiligt. tí tú sært slett ikki hvussu tú liggur ella nakað ..
-
OYL má verða tað minsta ein sum svimjari á Tvøroyri eigur at órógvast yvir. Borgarstjórin hevur akkurát sagt í útvarpinum at svimjingin á Tvøroyri hevur tað so gott sum hon kann. So har verður neyvan nakað at koma eftir í framtíðini. Maðurin er tíverri ikki komin inn í hesa øldina við báðum beinum enn. Sikken ein …..
-
Ongastaðni í Føroyum er so stutt millum hyljaveggirnar sum á Tvøroyri. Hitt – at svimja langt – taað kann bara klárast við at svimja oftari.
Nei tvætl, tit mugu hava ein nýggjan hyl.
-
-
Leave a Reply to Jutta Thomsen Cancel reply
This site uses Akismet to reduce spam. Learn how your comment data is processed.


text:
Heilsuframi á vísindaligum vølli
- Granskingarúrslitini eru greið, og stundin er komin til, at vit sum samfelag skipa kropsliga rørslu og spæl á vísindaliga grund til frama fyri fólkaheilsuna. Tað sigur Magni Mohr, professari, sum saman við øðrum í dag hevur lagt nýtt vísindaligt bókaverk fram
Leygardagin í næstu viku verður nýggja vísindaliga bókaverkið, ”Football as Medicine”, lagt fram í Kongshøll í Havn, tá stóra altjóða ráðstevnan á Fróðskaparsetrinum verður sett. Men longu í dag var bókaframløga í Danmark.
72 granskarar og høvundar úr 18 ymsum londum hava givið sítt íkast til bókina, sum lyftir próvbyrðuna um, at fótbóltsvenjing kann meira enn at fyribyrgja sjúku.
Ávís væl skipað rørsla kann rætt og slætt eisini brúkast sum viðgerð hjá teimum, sum hava hjarta- og æðrasjúku ella evnaskiftissjúku, umframt at hon er heilsugóð fyri vøddar og beinagrind.
Fulla heitið á bókini, sum fevnir um granskingarúrslit tey seinastu 15 árini, er ”Football as Medicine - Prescribing Football for Global Health Promotion”.
Fremja heilsu við fótbólti
Bókin ber fram spildurnýggja vitan um, hvussu heilsufótbóltur ávirkar børn, eldri, fólk við kropsligum sjúkum og sálarligum avbjóðingum, og eisini hvussu hetta slagið av rørslu ávirkar sosialt veikar samfelagsbólkar.
Somuleiðis borðreiðir bókin við ítøkiligum fólkaheilsufremjandi amboðum, sum feløg, stovnar og kommunur kunnu gagnnýta.
Peter Krustrup, professari á Syddansk Universitet og Daniel Parnell frá University of Liverpool hava ritstjórnað, og Magni Mohr, professari, á Fróðskaparsetrinum er ein av teimum 72 rithøvundunum innan human fysiologi, medisin, sálarfrøði, sosiologi og fólkaheilsufrøði, sum hava skrivað ymisku partarnar í bólkini.
Fremja heilsu altjóða og nationalt
Magni Mohr sigur, at vísindaliga próvførslan í bókini vísir, at fótbóltur virkar sum breiðspektraður heilivágur ella sum ein “poly-tablett” fyri lívstílssjúkur.
Grundin er, at spælið er sokallað hybridvenjing, sum samantvinnar treystis-, styrkis- og harða intervalvenjing. Hendan rørslan stimbrar hjarta og minkar blóðtrýst, kropsfeitt og kolesterol í blóðinum. Vøddar og beinagrind styrkjast, og kropsjavnvágin mennist.
- Samstundis er spælið stuttligt, eggjandi og sosialt gevandi. Fótbóltur er heimsins best umtókta spæl og eitt av sterkastu brandum uttan mun til, hvussu gomul fólk eru, hvat kyn tey hava, hvaðani tey eru ella hvørja sosiala støðu tey eru í. Og hesin grundvøllur er væl egnaður til at eggja fólki til at gerast virknari kropsliga, sigur Magni Mohr.
Út frá hesum kunnu konseptini í “Football as Medicine” brúkast til at fremja fólkaheilsu altjóða og her á landi, sigur professarin.
- Amboðini í bókini eru so ítøkilig og púra klár at taka í nýtslu hjá heilsustarvsfólki, politikarum, kommunum, stovnum og ítróttarfeløgum. Mín vón er, at stóra vísindaliga vitanin, sum nú er samlað í hesum bókaverkinum, fer at hava við sær eitt “paradigmuskifti”. Stundin er komin til, at vit sum samfelag skipa kropsliga rørslu og spæl á vísindaliga grund til frama fyri fólkaheilsuna, sigur Magni Mohr, professari.
Bókaframløga verður – sum nevnt - í Føroyum í sambandi við altjóða vísindaligu ráðstevnuna, “Football is Medicin 2020”. Framløgan verður í Kongshøll á Vestaru Bryggju leygardagin 25. januar kl. 11.45-12.15.


text:
Vardir bústaðir - tað gongur ikki fyri seið!
23. mars 2019
Stórar ætlanir
Til jóla í 2017 legði landsstýriskvinnan í almannamálum tríggjar verklagslógir fyri Løgtingið. Lógirnar vóru hesar:
- Uppskot til løgtingslóg um at byggja tveir vardar bústaðir í Tórshavn
- Uppskot til løgtingslóg um at byggja eitt búheim og umlættingarheim í Tórshavn til børn og ung við autismu
- Uppskot til løgtingslóg um at byggja barnaheim í Tórshavn
Stórar ætlanir hjá landsstýriskvinnuni, og fingu lógaruppskotini samanumtikið góða undirtøku í Løgtinginum. Nú skuldi ferð setast á átrokandi og neyðugar byggiverkætlanir.
Stígur kemur í
So gongur tíðin, men lítið sæst til, at ferð kemur á verkætlanirnar. Tingfólk og onnur hava spurt eftir hesum ætlanum, og um hvat hendir, men ásannast má, at enn er einki ítøkiligt at síggja til verkætlanirnar.
Men nú er yvirskrift at síggja á in.fo, sum ber heitið: Fara undir at gera heim til børn og ung við autismu.
Frálíkt, nú verður endiliga farið í gongd við at byggja hetta heim. Men nei!
Ikki verður farið í gongd við at byggja, sjálvt um byggiskráin hevur verið klár síðani mars 2018. Nei, nústaðni verður farið undir víðari projektering, og sambært tíðarætlanini byrjar sjálv byggingin ikki fyrr enn í apríl 2020. Tað er tað, sum stendur á in.fo.
Tað dregur út
Tað er tó ótrúligt, at so seint gongur. Samgongan flaggaði við hesum málum til jóla í 2017, men einki er bygt enn. Nú kunnar landsstýriskvinnan um at byrjað verður ikki at byggja fyrr enn í apríl 2020. Altso um eitt gott ár.
At ríða sama dag, sum saðlað verður – tað hevur verið hildið at vera ein dygd, men í hesum málum verður, ið hvussu so er, ikki riðið sama dag, sum saðlað verður.
Magnus Rasmussen
løgtingsmaður fyri Sambandsflokkin
RN
Aftur